குத்தகைகளை  பெறுவதற்கு ஒரு ஆண்டுக்கு 1மில்லியன்  ரிங்கிட்வரை  குத்தகையாளர்  லஞ்சம்  கொடுத்துள்ளார்  சபா நீர் வளத்துறையின்  முன்னாள் அதிகாரி  சாட்சியம்

கோலாலம்பூர், மே 27 – குத்தகைகளை பெறுவதற்காக Beaufort ட்டிலுள்ள குத்தகையாளர் ஒருவர் அதிகாரிகளுக்கு ஒரு ஆண்டிற்கு 1 மில்லியின் ரிங்கிட்வரை லஞ்சம் வழங்குவார் என சபா மாநில நீர்த்துறையின் முன்னாள் அதிகாரி ஒருவர் நீதிமன்றத்தில் தெரிவித்துள்ளார். நிதி அன்பளிப்பு என்ற முறையில் குத்தகையாளரின் அந்த லஞ்சப் பணம் இருக்கும் என Beaufort ட்டில் பொறியியலாராகவும் பணியாற்றியுள்ள Suhaimi Asbullah என்ற அந்த அதிகாரி கோத்தா கினபாலு செஷன்ஸ் நீதிமன்றத்தில் தெரிவித்துள்ளார்.

ஒரு ஆண்டிற்கு 40 முதல் 50 குத்தகைகளை பெறுவதற்கு எட்டு லட்சம் ரிங்கிட் முதல் ஒரு மில்லியன் ரிங்கிட்வரை குத்தகையாளர் லஞ்சம் வழங்கியதாக அவர் தெரிவித்தார். இதனால் பகிரங்க டென்டர் முறையின்றி சம்பந்தப்பட்ட குத்தகையாளர் நேரடியாக குத்தகைகளை பெற்றதாக சபா நீர்த்துறையின் முன்னாய் இயக்குனர் AG Mohd Tahir மற்றும் மேலும் இருவர் மீதான லஞ்ச குற்றச்சாடடு வழக்கு விசாரணையில் நீதிபதி Abu Bakar Manat முன்னிலையில் சாட்சியம் அளித்தபோது Suhaimi தெரிவித்தார்.

 Tags
a 'contribution scheme

of RM1 million a year

officials receive bribes

the bribe in the form of

The contractor pays

the court was told

Water department


தாமான்  ஸ்ரீ மூடாவில் பூக்கடைகளுக்கு தனியிடம்; ஷா ஆலம் மாநகர் மன்றம் ஏற்பாடு

ஷா ஆலம், ஆக 1- ஷா ஆலம் மாநகரில் இந்தியர்கள் அதிகம் வசிக்கும் பகுதியான செக்ஷன் 25, தாமான் ஸ்ரீ மூடாவில் பூக்கடைகளுக்கென பிரத்தியேக இடத்தை ஒதுக்கித் தர ஷா ஆலம் மாநகர் மன்றம் ஏற்பாடு செய்து வருகிறது.

பிரிக்பீல்ட்ஸ் மற்றும் கிள்ளானில் உள்ளதைப் போல் ஒரே இடத்தில் சகல வசதிகளுடன் கூடிய பூ வியாபார மையத்தை உருவாக்கும் நோக்கில் இந்த திட்டத்தை மாநகர் மன்றம் முன்னெடுத்துள்ளதாக மாநகர்மன்ற உறுப்பினர் ராமு நடராஜன் கூறியிருக்கின்றார்.

இந்த பிரத்தியேகப் பூ வியாபார மையத்திற்கான பொருத்தமான இடத்தை அடையாளம் காணும் பணியில் மாநகர் மன்றம் தற்போது ஈடுபட்டு வருகிறது.

ஸ்ரீ மூடா பிளாசா மற்றும் ஸ்ரீ மூடா பாசார் மோடன் எனப்படும் மாநகர் மன்றத்தின் பெரிய சந்தை ஆகிய பகுதிகளுக்கு அருகே இந்த பூ வியாபார மையத்தை அமைப்பதற்கான சாத்தியம் குறித்தும் ஆராயப்பட்டு வருகிறது என்று நடராஜன் கூறியுள்ளார்.

அண்மையில் பூக்கடைகளுக்கான ஓரிட மையத்தை அமைப்பதற்கு சாத்தியம் உள்ள இடங்களை மாநகர் மன்ற அதிகாரிகளுடன் பார்வையிட்டப் பின்னர் ராமு இதனைத் தெரிவித்தார்.

தொடக்கத்தில் தற்காலிக அடிப்படையில் இப்பூக்கடைகளுக்கு இடம் ஒதுக்கித் தரப்படும். இந்த தற்காலிக கடைகளுக்கு இடம்பெயரும் வியாபாரிகளுக்கு பின்னர் புதிதாக அமைக்கப்படும் நிரந்தர இடத்திற்கு மாற்றலாக வாய்ப்பு வழங்கப்படும்.

மின்சாரம், நீர் மற்றும் அப்படை வசதிகளுடன் 20 கடைகள் நிர்மாணிக்கப்படும் இக்கடைகளில் உள்நாட்டினருக்கு மட்டுமே வாய்ப்பு வழங்கப்படவுள்ளது.

தற்போது ஸ்ரீ மூடாவில் அனைத்து கடைத் தொகுதிகளிலும் நம்மவர்கள் பரவலாக நடை பாதைகளில் பூ மற்றும் மாலை வியாபாரத்தை மேற்கொண்டு வருகின்றனர். அடிப்படை வசதிகள் இன்றியும் பிறருக்கு அசௌர்கயத்தை ஏற்படுத்தும் வகையிலும் உள்ள இந்த வியாபார நடவடிக்கைகளை ஒருமுகப்படுத்துவதன் மூலம் இந்த வியாபாரத்திற்குத் தனி அந்தஸ்தை ஏற்படுத்த இந்த முயற்சி முன்னெடுக்கப்படுவதாக அவர் கூறினார்.

 Tags
for florists in

organized by

Private space

Shah Alam Municipal Council

Taman Sri Muda


வாகன நிறுத்துமிட  தகராறு  வன்செயலாக  மாறியது  இருவர் மரணம்

பாட்னா, பிப் 20 – இந்தியாவில் பீகார் மாநில தலைநகரான பாட்னாவிலுள்ள புறநகர்ப் பகுதியில் வாகன நிறுத்துமிடத்தில் ஏற்பட்ட தகராறு பெரும் கலவரமாக மாறியது. அங்குள்ள கட்டிடங்களுக்கு தீ வைக்கப்பட்டதில் இருவர் மாண்டதோடு ஐவர் காயம் அடைந்தனர். அவர்கள் அனைவரும் பாட்னா மருத்துவ கல்லூரி மருத்துவமனையில் சேர்க்கப்பட்டுள்ளனர். இரண்டு தரப்புகளுக்கிடையே ஏற்பட்ட மோசமான வன்செயல்களை ஒடுக்குவதற்காக பெரும் அளவில் போலீசாரும் கலவரம் ஏற்பட்டுள்ள பகுதியில் நிறுத்திவைக்கப்பட்டுள்ளனர். அந்த கலவரம் தொடர்பின்ல இதுவரை எழுவர் கைது செய்யப்பட்டுள்ளனர்.

 Tags
2 killed

bihar

Building set of fire

parking Dispute


கோலாலம்பூர்  பொது மருத்துவமனையில்  நெரிசல் விவகாரத்திற்கு தீர்வு காணப்படும்

கோலாலம்பூர், ஜன 19 – HKL எனப்படும் கோலாலம்பூர் பொது மருத்துவமனையின் அவசர சிகிச்சைப் பிரிவில் இருந்துவரும் நெரிசல் விவகாரத்திற்கு தீர்வு காண்பதற்கான நடவடிக்கையில் அமைச்சு ஈடுபட்டு வருவதாக சுகாதார அமைச்சர்

Dr. Zaliha Mustapha உறுதியளித்திருக்கிறார். அங்கு மக்கள் நீண்ட வரிசையில் காத்திருக்கும் விவகாரம் புதிது அல்ல. HKL அவசர சிகிச்சை பிரிவில் இருந்துவரும் இப்பிரச்னையை நாங்கள் உணர்ந்துள்ளோம். அந்த மருத்துவமனையில் மட்டும் நெரிசல் பிரச்சனை இருக்கவில்லையென Dr . Zaliha தெரிவித்தார். கோலாலம்பூர் பொது மருத்துவமனையில் அவசர சிகிச்சை பிரிவில் மக்கள் நீண்ட வரிசையாக காத்திருக்கும் புகைப்படம் சமூக வலைத்தளங்களில் அடிக்கடி பதிவேற்றம் செய்யப்படுவது குறித்து கருத்துரைத்தபோது அவர் இதனை தெரிவித்தார்.

 Tags
in HKL

Says heath minister

solving overcrowding

working towards


சிதைந்த டைட்டானிக் கப்பலின் ஆழ்கடல் அரிய காட்சிகள் முதல் முறையாக வெளியிடப்பட்டன

1912-ஆம் ஆண்டு கடலில் மூழ்கி காணாமல் போன டைட்டானிக் கப்பலின் அரிய ஆழ்கடல் காட்சிப் பதிவு முதல் முறையாக வெளியிடப்பட்டுள்ளது.

சிதைந்த அக்கப்பல், ஆழ்கடல் பரப்பில் கிடக்கும் காட்சிகள் அந்த பதிவில் இடம் பெற்றுள்ளன.

அதனை Woods Hole Oceanographic கழகம் ஒளிப்பதிவுச் செய்து வெளியிட்டுள்ளது.

1912-ஆம் ஆண்டு கடலில் மூழ்கிய அந்த ஆடம்பரக் கப்பலை, 73 ஆண்டுகளுக்கு பின் 1985-ஆம் ஆண்டு தான் முதல் முறையாக கண்டு பிடிக்க முடிந்தது.

1986-ஆம் ஆண்டு, முக்குளிப்பு கப்பல் துணையுடன் அதன் காட்சிகள் ஒளிப்பதிவுச் செய்யப்பட்டன.

அந்த அரிய ஒளிப்பதிவில் இடம் பெற்றிருந்த பல அரிய காட்சிகள் இன்று முதல் முறையாக வெளியிடப்பட்டுள்ளது.

மிகப் பெரிய ஆடம்பரக் கப்பலாக கருதப்பட்ட டைட்டானிக், 1912-ஆம் ஆண்டு, ஏப்ரல் 12-ஆம் தேதி, அட்லாண்டிக் கடல் பகுதியில், பனிப்பாறையை மோதி கடலில் மூழ்கியது. அச்சம்பவத்தில், ஆயிரத்து 500-ருக்கும் அதிகமானோர் உயிரிழந்தது ஒட்டு மொத்த உலக மக்களையும் அதிர்ச்சியில் ஆழ்த்தியது.

 Tags
public for first tim

Rare footage of Titanic

shipwreck released to the


சைட் சாடிக் மீதான  வழக்கு   விரைவில்  தீர்ப்பு  வழங்கப்படும்

கோலாலம்பூர், ஏப் 11 – மூவார் நாடாளுமன்ற உறுப்பினர் சைட் சாடிக் பெர்சத்து கட்சிக்கு சொந்தமான 11 லட்சத்து 20 ,000 ரிங்கிட்டை கையாடியது உடபட நான்கு குற்றச்சாட்டுக்கள் மீதான வழக்கு விசாரணையில் அரசு தரப்பும் , எதிர் தரப்பும் வாதத் தொகுப்புக்களை சமர்ப்பித்ததைத் தொடந்து விரைவில் தீர்ப்பு வழங்கப்படும் என நீதிபதி டத்தோ Azhar Abdul Hamid தெரிவித்தார். இந்த வழக்கில் தீர்ப்பு வழங்குவதற்கு தாம் நீண்ட நாள் எடுத்துக்கொள்ளப் போவதில்லையென அவர் கூறினார். தீர்ப்புக்கான தேதி குறித்து பின்னர் அறிவிப்பதாக நீதிபதி தெரிவித்தார்.

இதனிடையே நம்பிக்கை மோசடி மற்றும் சட்டவிரோத பண பரிமாற்ற குற்றச்சாட்டை எதிர்நோக்கியுள்ள சைட் சாடிக் பெர்சத்து கட்சியின் இளைஞர் பிரிவான ஆர்மாடாவின் வங்கிக் கணக்கிலிருந்து அதிகமான தொகையை மீட்டதன் மூலம் அவர் தவறு செய்துள்ளார் என அரசு தரப்பு வழக்கறிஞர் டத்தோ Wan Shahruddin தமது வாதத் தொகுப்பில் இன்று தெரிவித்தார். இளைஞர் பிரிவின் வங்கிக் கணக்கிலிருந்து 10 லட்சம் ரிங்கிட்டை மீட்கும்படி அரசு தரப்பின் முக்கிய சாட்சியான Rafique Hakim Razali யை கேட்டுக்கொண்டதன் மூலம் சைட் சாடிக்கிற்கு உள்நோக்கம் இருந்துள்ளதாக Wan Shahruddin சுட்டிக்காட்டினார்.

 Tags
decided in

Syed Saddiq will be

The fate of

the near future


அம்னோ மகளிர், புத்ரி   கூட்டங்களில்  DAP  தலைவர்கள்   பங்கேற்பு

கோலாலம்பூர், ஜூன் 8 – அம்னோ மகளிர் மற்று புத்ரி பிரிவுகளின் கூட்டங்களில் DAP தலைவர்கள் முதல் முறையாக கலந்துகொண்டனர். DAP தேசிய விளம்பர பிரிவின் செயலாளர் Teo Nie ching மற்றும் பூச்சோங் நாடாளுமன்ற உறுப்பினர் Yeo Bee Yin அம்னோ மகளிர் பிரிவின் கூட்டத்தில் கலந்துகொண்டனர். DAP யின் தேசிய இளைஞர் பிரிவின் துணைத் தலைவரும் Bentong நாடாளுமன்ற உறுப்பினரமான Young Shefura Othman புத்ரி கூட்டத்தில் கலந்துகொண்டார். எனினும் அம்னோ இளைஞர் பிரிவுக்கூட்டத்தில் DAP பிரதிநிதிகள் எவரும் காணப்படவில்ல. அம்னோ இளைஞர் பிரிவு கூட்டத்திற்கு ஒற்றுமை அரசாங்கத்தின் பிரதிநிதிகள் எவரையும் அழைப்பதில்லை என இதற்கு முன் அம்னோ இஞைஞர் பிரிவின் தலைவர் டாக்டர் முகமட் அக்மால் தெரிவித்தார். இதனிடையே நாளை நடைபெறவிருக்கும் அம்னோ பொதுப் பேரவையில் கலந்துகொள்ளும்படி பிரதரும் பக்காத்தான் தலைவருமான டத்தோஸ்ரீ அன்வார் இப்ராஹிமிற்கு அழைப்பு விடுக்கப்பட்டுள்ளதாக அம்னோ இளைஞர் பிரிவின் தலைவர் டாக்டர் Asyraf Wajdi Dusuki இதற்கு முன் கூறியிருந்தார்.

 Tags
at umno wings

Dap leaders spotted

meetings


மூன்று முறை ஒரே வீட்டினுள் கொள்ளை; இரு ஆடவர்கள் கைது

ஈப்போ , ஜூன் 7 – வயதான தம்பதியர் வாழ்ந்து வந்த வீட்டிற்குள் நுழைந்து 3 முறை கொள்ளை அடித்ததாக நம்பப்படும் இரு குற்றவாளிகளை போலீசார் கைது செய்து நீதிமன்றத்தில் நிறுத்தியுள்ளனர்.

கடந்த மாதம் 24-ஆம் தேதி , அதிகாலை 3 மணி அளவில் , தாமான் ரியா குடியிருப்பு பகுதியில் இச்சமபவம் நடந்துள்ள நிலையில் 41, வயது ஹரி சந்திரா மற்றும் 39 வயது லோரேன்ஸ் அந்தோனி ஆகியார் கூர்மையான ஆயுதத்தை பயன்படுத்தி இச்செயலில் ஈட்பட்டுள்ளதாக விசாரணையில் தெரியவந்துள்ளது.

கைது செய்யப்பட இரு குற்றவாளிகள் மேல்விசாரணைக்காக நீதிமன்றத்தில் ஒப்படைக்கப்பட்டனர்.

குற்றம் நிரூபிக்கப்பட்டால் அவர்கள் இருவரும் 395 , மற்றும் 397 குற்றவியல் சட்டத்தின் கீழ் அல்லது 20 ஆண்டுகள் சிறைத்தண்டனை மற்றும் பிரம்படிகளும் வழங்கப்படும்.

 Tags
arrested

in the same house

three times burglary

Two men were


5 லட்சம்  ரிங்கிட்டிற்கும் மேல்  லஞ்சம் வாக்கியதாக  நம்பப்படும்  குடிநுழைவு அதிகாரி கைது

குவந்தான், ஜூன் 8 – ஐந்து லட்சம் ரிங்கிட்டிற்கும் மேலாக லஞ்சம் பெற்றதாக நம்பப்படும் குடிநுழைவு அதிகாரி ஒருவரை விசாரணைக்கு உதவும் பொருட்டு MACC யின் Pahang கிளை கைது செய்துள்ளது. நேற்று மாலை Kuantan னிலுள்ள

MACC அலுவலகத்தில் வாக்குமூலம் கொடுத்த பின்னர் 37 வயதுடைய அந்த சந்தேகப் பேர்வழி கைது செய்யப்பட்டதாக MACC வெளியிட்ட அறிக்கையில் தெரிவித்துள்ளது. 2009ஆம் ஆண்டின் MACC சட்டத்தின் 17ஆவது விதியின் கீழ் அந்த நபருக்கு எதிராக விசாரணை நடத்தப்பட்டு வருகிறது. அந்த சந்தேகப் பேர்வழி மாதந்தேறும் 300 ரிங்கிட் முதல் 3,000 ரிங்கிட்வரை 2018ஆம் ஆண்டு முதல் 2022 ஆம் ஆண்டுவரை பொழுதுபோக்கு மையங்கள், உடம்புப் பிடி நிலையங்கள் , பழத் தோட்டங்களின் உரிமையாளர்களிடம் லஞ்சம் பெற்றதாக நம்பப்படுகிறது. இந்த கைது நடவடிக்கையை Pahan MACC இயக்குனர்

Hairuzam Amin Mamim உறுதிப்படுத்தியதோடு இது குறித்த மேல் விவரங்களை வெளியிட மறுத்தார்.

 Tags
accepting RM 500000

held for allegedly

immigration officer

in bribes


திவால்  சட்டத்   திருத்தத்தில்  தினசரி  பயனீட்டுக்கான  பொருட்கள்  பறிமுதல் செய்வதில் விதிவிலக்கு

கோலலம்பூர், மார்ச் 12 -திவாலானவர்கள் தங்களது வீட்டில் தினசரி பயனீட்டுக்காக பயன்படுத்தும் குளிர் சாதனப் பெட்டி, சமையல் பொருட்கள் உட்பட அத்தியாவசிய பொருட்கள் பறிமுதல் செய்யப்படாது.

1967 ஆண்டு திவால் சட்டத்தின் திருத்தங்களுக்கு ஏற்ப இந்த விதிவிலக்கு பரிந்துரைக்கப்பட்டுள்ளதாக சட்ட மற்றும் அமைப்புகளின் சீரமைப்புக்கான அமைச்சர் Azalina Othman Said தெரிவித்திருக்கிறார்.

இந்த திருத்தங்கள் அடுத்த மாத தொடக்கத்தில் நாடாளுமன்றத்தில் சமர்ப்பிக்கப்படும் என அவர் கூறினார். இந்த திருத்தத்தில் திவாலான தனிப்பட்ட நபர்களின் சமூக நலன்களில் கூடுதல் கவனம் செலுத்தப்படும் என்றும் Azalina விவரித்தார்.

 Tags
Azalina said

confiscate valuables

does not

equipment to find

Insolvency Act

sustenance

The amendment


கோலாலம்பூர்  ஸ்ரீ மகா மாரியம்மன்  ஆலயத்தின்  கும்பாபிஷேகத்தில்   பக்தர்கள்  திரளாக பங்கேற்பு

கோலாலம்பூர், ஜூன் 26 – கோலாலம்பூர் மாநகரின் மையத்தில் வீற்றிருக்கும் ஜாலான் பண்டார் ஸ்ரீ மகா மாரியம்மன் ஆலயத்தின் 7 ஆவது கும்பாபிஷேகம் நேற்று மிகவும் கோலாகலமாக நடைபெற்றது. 1,873ஆம் ஆண்டு தோற்றுவிக்கப்பட்ட இவ்வாலயம் மலேசியாவின் தாய் கோயிலாக கருதப்படுகிறது. தேவஸ்தானத்தின் தலைவர் டான்ஸ்ரீ நடராஜா தலைமையில் நடைபெற்ற இந்த நிகழ்வில் ம.இகாவின் தேசிய தலைவர் டான்ஸ்ரீ SA விக்னேஸ்வரன் , துணைத்தலைவர் டத்தோஸ்ரீ எம். சரவணன் , செனட்டர் டத்தோஸ்ரீ எஸ் ,வேள்பாரி , கிள்ளான் நாடாளுமன்ற உறுப்பினர்

வீ. கணபதி ராவ் , இந்தியத் தூதர் பி.என் ரெட்டி உட்பட 10,000 த்திற்கும் மேற்பட்ட பக்தர்களும் திரளாக கலந்துகொண்டனர்.

நேற்று காலை மணி 11.15 க்கு விநாயகர் சன்னதியின் கும்பத்திற்கு புனித நீர் ஊற்றப்பட்டதை தொடர்ந்து ஸ்ரீ மகா மாரியம்மனின் தங்க விமானத்திற்கும், ராஜ கோபுரத்திற்கும் புனித நீர் ஊற்றப்பட்டது. அவ்வேளையில் வானில் ஹெலிகாப்டர் மூலம் மலர்கள் தூவப்பட்தோடு , பக்தர்ளுக்கும் புனித நீர் ஊற்றப்பட்டது.

பக்தர்கள் வழங்கிய ஆதரவும் இந்த கும்பாபிஷேகம் சிறப்பாக நடைபெறுவதற்கு காரணமாக இருந்ததாக டான்ஸ்ரீ நடராஜா கூறினார்.

இதனிடையே நேற்றைய கும்பாபிஷேக நிகழ்வில் பக்தர்களும் தங்களது மகிழ்ச்சியை வணக்கம் மலேசியாவிடம் பகிர்ந்து கொண்டனர்.

மலேசியாவின் தாய் கோயில் என்னும் சிறப்புக் கொண்ட கோலாலம்பூர் ஸ்ரீ மகா மாரியம்மன் ஆலயத்தின் ஆசி தங்களுக்கு கிட்டும் எனும் எதிர்ப்பார்ப்பை பக்தர்கள் வெளிப்படுத்தினர்.

 Tags
Kl Sri Maha Mariamman

Maha Kumbaabishegam

temple


வெட்டு உள்ள குட்டை பாவாடையில் வந்த எம்பி உதவியாளர் ; நாடாளுமன்றத்திலிருந்து வெளியேற்றம்

கோலாலம்பூர், பிப் 20 – நாடாளுமன்றத்துக்கு, வெட்டு இருந்த குட்டையான பாவாடையை அணிந்து வந்த எம்.பி ஒருவரின் உதவியாளர் அந்த கட்டடத்திலிருந்து வெளியேற்றப்பட்டார்.

கால் தொடை தெரியும் அளவிற்கு பாவடை அணிந்திருந்த அந்த பெண்ணை , வெளியே போகும்படி பணியாளர் உரக்கமான குரலில் உத்தரவிட்டதை , அங்கிருந்த சமூக ஊடகத்தினர் கண்டனர்.

அந்த உத்தரவுக்கு இணங்கி அந்த பெண் , அங்கிருந்து வெளியேறினார்.

நாடாளுமன்றத்துக்குள் அனிய அனுமதிக்கப்பட்டிருக்கும் ஆடை விதிமுறையின் படி , பெண்கள் அணியும் பாவாடை முட்டிக்கு கீழ் இருக்க வேண்டுமென குறிப்பிடப்பட்டுள்ளது

 Tags
mp

parliament

short skirt


சூப்பர் லீக்  காற்பந்து போட்டி  கோலாலம்பூர் குழுவின் அதிரடி தொடர்கிறது

கோலாலம்பூர், ஏப் 11 – சூப்பர் லீக் காற்பந்து போட்டியில் கோலாலம்ப்பூர் மாநகர் குழுவின் அதிரடி தொடர்கிறது. நேற்றிரவு நடைபெற்ற ஆட்டத்தில் கோலாலம்பூர் மாநாகர் குழு 1 -0 என்ற கோல் கணக்கில் பேரா அணியை வீழ்த்தியது. பேரா காற்பந்து அணி தொடர்ந்து ஐந்தாவது ஆட்டத்தில் தோல்வி கண்டதை தொடர்ந்து தற்போது சூப்பர் லீக் பட்டியலில் 11 ஆவது இடத்தில் உள்ளது.

குவந்தான் Darul Makmur விளையாட்டரங்கில் நடைபெற்ற ஆட்டத்தில் Sri Pahang F.C அணி 1-0 என்ற கோல் கணக்கில் கிளந்தான் யுனைடெட் அணியை வென்றது. இதனிடயே பாரோய் Tuanku Abdul Rahman விளையாட்டரங்கில் நடைபெற்ற ஆட்டத்தில் நெகிரி செம்பிலான் காற்பந்துக் குழு 1- 1 என்ற கோல் கணக்கில் சபா குழுவிடம் சமநிலைக் கண்டது.

 Tags
keeps adding

KL city


OPR வட்டி விகித உயர்வு ; பேங்க் நெகாரா ‘கொடூரமாக’ நடந்து கொண்டதாக பொருள்படாது

OPR – வங்கிகளுக்கு இடையிலான வட்டி விகிதத்தை மூன்று விழுக்காடாக உயர்த்தியதன் வாயிலாக, பேங் நெகாரா ‘கொடூரமாக’ நடந்து கொள்ளவில்லை.

மாறாக, பணவீக்கம் தொடர்ந்து உயராமல் கட்டுப்படுத்தவே அம்முடிவு எடுக்கப்பட்டதாக, பேங்க் நெகாரா ஆளுனர் டான் ஸ்ரீ நோர் சம்சியா முஹமட் யூனோஸ் தெரிவித்தார்.

பணவீக்கம் கட்டுக்குள் இல்லாமல் போகும் சூழல் தான் மிகவும் கொடுமையானது. பணவீக்கம் உயர்ந்தால், கடனுதவியை பெற்றவர்களோ? பெறாதவர்களோ? வித்தியாசம் இன்றி அனைவரின் வாங்கும் சக்தியும் பாதிக்கப்படும்.

அதனால் தான், நிலையான பொருளாதார வளர்ச்சியை உந்தச் செய்யவே OPR வட்டி விகிதம் உயர்தப்பட்டதாக, டான் ஸ்ரீ நோர் சம்சியா தெளிவுப்படுத்தினார்.

அண்மையில், OPR வட்டி விகிதத்தை மூன்று விழுக்காடாக உயர்த்தியதால், பேங்க் நெகாரா ‘கொடூரமாக’ நடந்து கொண்டதாக கூறப்படுவது தொடர்பில், அவர் அவ்வாறு கருத்துரைத்தார்.

 Tags
BNM maintains

its move

The OPR

to raise


பாகிஸ்தானில்  இனக் கலவரம்     5 ஆரிரியர்கள்  உட்பட  8 பேர்  கொல்லப்பட்டனர்

இஸ்லாமபாத், மே 5 – பாகிஸ்தானில் ஏற்பட்ட இனக் கலவரத்தில் ஐந்து ஆசிரியர்கள் உட்பட எண்மர் கொல்லப்பட்டனர். இரு கும்பல்களுக்கிடையே ஏற்பட்ட தகராறு இனக்கலவரமாக மூண்டதாக பாகிஸ்தான் போலீசார் தெரிவித்தனர். ஒதுக்குப்புறமான பகுதியிலுள்ள பள்ளியில் தேர்வு எழுதிய மாணவர்களிடமிருந்து பதில் தாட்களை வாங்கிக்கொண்டிருந்தபோது திடீரென அப்பள்ளிக்குள் புகுந்த இரு துப்பாக்கிக்காரர்கள் கண்மூடித்தமாக சுட்டதில் ஐந்து ஆசிரியர்கள் மாண்டனர் என போலீஸ் அதிகாரி Muhammad Imran தெரிவித்தார். அந்த பள்ளியைச் சேர்ந்த மேலும் இரண்டு தொழிலாளர்களும் மாண்டதாக தெரிவிக்கப்பட்டது.

 Tags
among eight killed

Five teachers

in Pakistan

sectarian attack


ஆதாரத்தை     காட்டுகிறேன்     டாக்டர் மகாதீருக்கு    அன்வார் பதிலடி

ஷா அலாம், ஏப் 7 – தேசிய முன்னணி ஆட்சியின் கீழ் நாட்டின் பிரதமராக இருந்தபோதும் அதன் பின்னர் பக்காத்தான் ஆட்சிக் காலத்தில் மேலும் 22 மாதங்கள் பிரதமராக இருந்தபோதும் டாக்டர மகாதீரின் குடும்பத்தினர் பணக்காரர்களாகியுள்ளர் என பி.கே.ஆர் மாநாட்டின்போது தாம் ஆற்றிய உரைக்கான ஆதாரத்தை காட்டுகிறேன் என பிரதமர் டத்தோஸ்ரீ அன்வார் இப்ராஹிம் தெரிவித்துள்ளார்.

அந்த அறிக்கையை ஏழு நாட்களுக்குள் அன்வார் மீட்டுக்கொள்ள வேண்டும் என்றும் அவ்வாறு செய்யத் தவறினால் அவதூறு வழக்கை சந்திக்க வேண்டியிருக்கும் என இதற்கு முன் டாக்டர் மகாதீர் சவால் விடுத்திந்தார்.

நான் மகதீரிடம் தகராறு புரிய விரும்பவில்லை. மகாதீர் என்னிடம் கேள்வி கேட்டுள்ளார். எனவே நான் அதற்கு பதில் கொடுப்பேன். ஆதாரம் வேண்டுமொன்றால் அதையும் காட்டுவதில் தமக்கு எந்தவொரு பிரச்சனையும் இல்லை என இன்று மாரா தொழிற்நுட்ப கல்லூரியில் நடைபெற்ற நிகழ்வில் கலந்துகொண்ட பின் அன்வார் இதனை தெரிவித்தார்.

 Tags
Anwar tells

Dr M

over enrichment claim

Show you proff


தலைமை ஆசிரியர் மாணவரை பிரம்பால் அடித்து காயப்படுத்திய விவகாரம் ; விட்டுக் கொடுக்கும் போக்கு கடைப்பிடிக்கப்படாது என்கிறார் பட்லினா

குவாலா பிலா, ஜூலை 21 – இரு நாட்களுக்கு முன், ஜொகூர், செகாமாட்டிலுள்ள தமிழ்ப் பள்ளி ஒன்றின் தலைமை ஆசிரியர் தம்மை பிரம்பால் அடித்து காயப்படுத்தியதாக ஐந்தாம் ஆண்டு மாணவர் ஒருவர் முன் வைத்துள்ள குற்றச்சாட்டு உண்மையென்றால், அதில் சம்பந்தப்பட்ட தரப்பினரிடம், கல்வி அமைச்சு ஒரு போதும் விட்டுக் கொடுக்கும் போக்கை கடைபிடிக்காது.

அவ்விவகாரத்தை தமதமைச்சு சம்பந்தப்பட்ட அதிகாரிகளிடமே விட்டு விட்டதாக, கல்வி அமைச்சர் பட்லினா சீடேக் சொன்னார்.

அதில் சம்பந்தப்படவர்களுக்கு உளவியல் ஆதரவு சேவைகளும் வழங்கப்பட்டுள்ளன.

அதே சமயம், விசாரணை வெளிப்படையாக மேற்கொள்ளப்படுவதும் உறுதிச் செய்யப்படும் என பட்லினா சொன்னார்.

முன்னதாக, தமிழ்ப் பள்ளி மாணவர் ஒருவர் தனது வீட்டுப்பாடத்தை முடிக்காததால், பள்ளி தலைமை ஆசிரியரால் பிரம்பால் தாக்கப்பட்டதாக கூறப்பட்டதோடு, அவரது முகம் மற்றும் உடலில் காயங்கள் ஏற்பட்டதாக ஊடகங்கள் செய்தி வெளியிட்டிருந்தது குறிப்பிடத்தக்கது.

 Tags
Fadhlina

No compromise

principal


சொகுசு படகு   பேரிடர்  ஒரே வீட்டில்  11 பேர் உட்பட   22 பேர்  மரணம்

திருவனந்தபுரம் , மே 8 – கேரளாவில் Malappuram மிற்கு அருகே Tanur வட்டார கடற்கரைப் பகுதியில் இரட்டை மாடி சொகுசு சுற்றுலா படகு கவிந்து மூழ்கியதில் ஏழு குழந்தைகள் உட்பட 22 பேர் மாண்டனர். Tuvalthiram கடற்கரைப் பகுதியில் நேற்றிரவு நிகழ்ந்த அந்த பேரிடரில் உயிரிழந்த 22 பேரில் ஒரே குடும்பத்தைச் சேர்ந்த மூன்று சிறார்கள் உட்பட 11 பேரும் அடங்குவர் . அந்த படகின் உரிமையாளருக்கு எதிராக நோக்கமில்லா மரணம் விளைவித்தாக போலீசார் வழக்கு பதிவு செய்துள்ளனர். அனுமதிக்கப்பட்ட அளவைவிட அந்த படகில் கூடுதலாலோர் சென்றதாக தொடக்கக் கட்ட விசாரணையில் தெரியவருகிறது. அந்த படகில் செல்வதற்காக 40 பேருக்கு டிக்கெட் விற்கப்பட்டுள்ளது. இந்திய கடலோர பாதுகாப்புப் படையினர் மீட்பு பணிகளில் ஈடுபட்டு வருகின்றனர். அந்த படகு சகதியில் சிக்கிக்கொண்டிருப்பதால் அதை மீட்ட பிறகே இறந்தவர்களின் உடல்களை மேலும் மீட்க முடியும் என அதிகாரிகள் தெரிவித்தனர்.

 Tags
22 drown

as 'overloaded'

in Malappuram

Kerala boat

people sinks

tourist

tourist boat

tragedy

with 30-40


365 நாள் சம்பளத்துடன் கூடிய விடுப்பு ; திக்குமுக்காடி போன சீன ஆடவர்

அதிஷ்டம் எப்போது நம் வீட்டுக் கதவை தட்டும் என்பது தெரியாது என்பார்கள். அந்த வகையில் சீனா, ஷென்சென் (Shenzhen) மாநிலத்தை சேர்ந்த ஆடவர் ஒருவருக்கு இப்போது அதிர்ஷ்ட நேரம்தான் எனலாம்.

அவ்வாடவர் பணிப்புரியும் நிறுவனத்தின், ஆண்டு விருந்துபசரிப்பு நிகழ்ச்சியின் போது நடத்தப்பட்ட அதிஷ்ட குலுக்கல் வாயிலாக, அதிஷ்டம் அவரை தேடி வந்திருக்கிறது.

அந்த அதிர்ஷ்ட குலுக்கல் பரிசில் 365 நாள் சம்பளத்துடன் கூடிய விடுமுறைக்குச் செல்லும் வாய்ப்பு அவருக்கு கிட்டியிருக்கிறது. இந்த நம்ப முடியாதா வாய்ப்பால் அந்த நபர் மகிழ்ச்சியில் திக்குமுக்காடி போயிருக்கின்றார்.

கோவிட்-19 பெருந் தொற்று காரணமாக கடந்த மூன்றாண்டுகளாக நடத்தப்படாமல் இருந்த அந்த நிறுவனத்தின் ஆண்டு விருந்துபசரிப்பில், தொழிலாளர்களின் பணிச்சுமையையும், மன உளைச்சலையும் குறைக்கும் வகையில் அந்த பரிசு வழங்கப்பட்டதாக கூறப்படுகிறது.

சம்பளத்துடன் கூடிய அந்த விடுப்பு சலுகையை ரொக்க பணமாக மாற்றிக் கொள்ளும் தேர்வும் அவ்வாடவருக்கு வழங்கப்பட்டுள்ளது.

 Tags
365-day

at a

company

Dinner

Men

paid

prize

vacation

win a


ஆத்திரத்தில் பயிற்சியாளர்களை பிளாஸ்டிக் நாற்காலியை கொண்டு அடிக்கும் பூப்பந்து பயிற்றுனர் வைரல்

கோலாலம்பூர், அக்டோபர் 6 – பூப்பந்து பயிற்றுனர் என நம்பப்படும் நபர் ஒருவர், காஜாங் யுனைடெட் பேட்மிண்டன் கிளப்பில், இரு பூப்பந்து விளையாட்டாளர்களை, பிளாஸ்டிக் நாற்காலியைக் கொண்டு தாக்கும் காணொளி ஒன்று வைரலாகியுள்ளது.

அந்த காணொளி, @mizan_rahman8 எனும் டிக் டொக் கணக்கில் பதிவேற்றம் செய்யப்பட்டதை தொடர்ந்து அது பரவலாக பகிரப்பட்டு வருகிறது.

முதலில், பூப்பந்து அரங்கில் பிளாஸ்டிக் நாற்காலியில் அமர்ந்து இரு விளையாட்டாளர்களிடம் அந்நபர் பேசிக் கொண்டிருக்கிறார்.

திடீரென நாற்காலியிலிருந்து எழும் அவர், தன் முன்னே நிற்கும் இரு விளையாட்டாளர்களை, அந்த நாற்காலியை தூக்கி அடிக்கிறார்.

அதில் ஒருவர் மும்முறை, தாக்கப்பட்டு கீழே விழுந்தவுடன், தன்னை கட்டுப்படுத்திக் கொள்ள முடியாமல், அந்த பயிற்றுனர் மற்றொரு நாற்காலியை எடுத்து அடுத்தவரையும் தாக்கும் காட்சிகள் அந்த காணொளியில் இடம் பெற்றுள்ளன.

பங் செங் என கூறப்படும் அந்த பயிற்றுனர் காஜாங் யுனைடெட் பேட்மிண்டன் கிளப்பை சேர்ந்தவர் எனவும், அவரால் தாமும் இதுபோன்ற சித்திரவதைகளை அனுபவிக்க நேர்ந்ததாகவும், அவர் கைதுச் செய்யப்பட வேண்டுமெனவும், @kreetik_r எனும் நபர் அந்த காணொளிக்கு கீழ் பதிவிட்டுள்ளார்.

எனினும், அதற்கு நேர்மாறாக, தாமும் அவரிடம் மூன்றாண்டுகள் பயிற்சி மேற்கொண்டதாக குறிப்பிட்டுள்ள @jonnnathann என்பவர், “அந்த பயிற்றுனரின் அணுகுமுறை கடுமையாக இருந்தாலும், அவர் போதிக்கும் நுணுக்கங்கள் அனைத்தும் சிறந்தவை. அது நமது நன்மைக்கே என்பது விளங்கும். வெறும் 25 வினாடி காணொளியை கொண்டு ஒருவரை எடை போட வேண்டாம். அவரை எங்களுக்கு மிகவும் பிடிக்கும்” என கூறியுள்ளார்.

எனினும், ஜொனார்தனின் கருத்துகளை ஏற்றுக் கொள்ள முடியாது என இணைய பயனர்கள் பலர் தொடர்ந்து கருத்துகளை பதிவிட்டு வருகின்றனர்.


சீனாவில் பரவிய 2 கோவிட்  வைரஸ் வகைகள்  மலேசியாவில்  கடந்தாண்டே  கண்டுபிடிக்கப்பட்டன

புத்ராஜெயா, ஜன 3 – சீனாவில் பரவியிருக்கும் BA.5.2 மற்றும் BF. 7 இரு கோவிட் – 19 வைரஸ்களும் , மலேசியாவில் கடந்தாண்டு மார்ச் , ஆகஸ்ட் மாதங்கள் முதலே கண்டுபிடிக்கப்பட்டு விட்டதாக , சுகதார தலைமை இயக்குநர் Tan Sri Dr. Noor Hisham Abdullah தெரிவித்தார். நாட்டில் BA.5.2 வைரஸ்-சால் கடந்த மார்ச் 16- ஆம் தேதியிலிருந்து டிசம்பர் 31 -ஆம் தேதி வரை , 4,152 தொற்றுகள் பதிவு செய்யப்பட்டதாக அவர் கூறினார்.

இவ்வேளையில், அந்த வகையிலான வைரஸ் தொற்று , தற்போது உலகம் முழுவதும் குறைந்து வருவதாகவும் அவர் குறிப்பிட்டார். இதனிடையே, BF.7 வகை வைரஸ்- சால் கடந்த டிசம்பர் வரையில், நாட்டில் 3 தொற்று சம்பவங்கள் மட்டுமே பதிவானதாக அவர் தெரிவித்தார். எனினும், அவ்விரு கோவிட் -19 வைரஸ் வகைகளும், நாட்டில் தொற்று அதிகமாவதற்கும் , பாதிப்பு கடுமையாவதற்கும் காரணமாக அமையவில்லை என நோர் ஹிஷாம் குறிப்பிட்டார்.

 Tags
august

BA.5.2

BF.7

detected

dr. noor hisham

last year

March

variant


காதலுக்காக 1,200 கிலோமீட்டர்  நடைப் பயணத்தை மேற்கொண்டுள்ள ஆடவர்

பங்கோக், பிப் 13 – காதலியிடம் திருமணத்துக்கு சம்மதம் கேட்பதற்காக, 1,200 கிலோமீட்டர் தூரம் நடந்தே ‘காதல் பயணத்தை’ மேற்கொண்டிருக்கிறார் தாய்லாந்து ஆடவர் ஒருவர்.

Suthep எனும் அந்த ஆடவர் தாய்லாந்தின் மத்திய பகுதியில் உள்ள Nakhon Nayok எனுமிடத்தில் வசிக்கும் வேளை அவரது காதலி அந்நாட்டின் தெற்கேயுள்ள Satun எனுமிடத்தில் வசிக்கின்றார்.

அவ்விரு பகுதிகளுக்கு இடையிலான தூரம் 1,200 கிலோமீட்டர் தூரம்.

வாகனத்தில் இடைவிடாது சென்றால் அந்த ஒரு பகுதியிலிருந்து மற்றொரு பகுதியை அடைய 16 மணி நேரம் எடுத்துக் கொள்ளும். அதுவே நடந்து சென்றால் 200 மணி நேரமாகும்.

இதுவரை 1,100 கிலோமீட்டர் தூரத்தைக் கடந்து விட்ட, Suthep, நாளை அன்பர்கள் தினத்தன்று தனது காதலி வசிக்குமிடத்தை சென்றடைவார் எதிர்பார்க்கப்படுகிறது.

தங்களது மனைவிக்கு துரோகம் இழைப்பவர்கள், குடும்ப உறுப்பினர்கள் அல்லது அன்புக்குரியவர்களை துன்புறுத்துபவர்கள், தனது இந்த காதல் பயணத்தை கவனிக்க வேண்டுமென Suthep கூறியிருக்கின்றார்.

56 வயதாகும் Suthep -பும், அவரது காதலி Thanapa Khiaw-on – னும், ஐந்தாண்டுகளுக்கு முன்பு Tik Tok கில் அறிமுகமாகி காதலர்கள் ஆகினர் என்பது குறிப்பிடத்தக்கது.

 Tags
200km to

propose to girlfriend

Thai man

walks 1


கருத்து  வேறுபாடு  இருந்தாலும்  பரவாயில்லை அவதூறு  ஏற்படுத்தாதீர்  தம்மை குறைகூறுவோருக்கு அன்வார்  வலியுறுத்து

கோலா திரெங்கானு, ஆக 10 – தமது கருத்துடன் இணக்கப்போக்கை கொண்டிருக்காவிட்டாலும் அவதூறு ஏற்படுத்த வேண்டாம் என அரசியல் கட்சிகளை பிரதமர் டத்தோஸ்ரீ அன்வார் கேட்டுக்கொண்டார். நான் இஸ்லாமிய கல்வியாளர் அல்ல. நான் தவறு செய்தால் வருத்தம் கேட்டுக்கொள்வதற்கு தயாராய் இருக்கிறேன். நமக்குள் கருத்து வேறுபாடு இருக்கலாம். ஆனால் கண்ணியம் இருக்க வேண்டும். நீங்கள் பாஸ் கட்சியை ஆதரித்தால் பரவாயில்லை. அது உங்களது உரிமை. தகராறு வேண்டாம். நான் உங்களை வெறுக்கவில்லை எனநேற்றிரவு நடைபெற்ற மக்கள் சந்திப்பு கூட்டத்தில் உரையாற்றியபோது அன்வார் தெரிவித்தார்.

சிறை தண்டனை உட்பட பல்வேறு சிரமங்களை எதிர்நோக்கியபோதிலும் கடந்த கால சம்பவங்கள் அனைத்தையும் நான் மறந்துவிட்டேன். எனது வாழ்க்கை எளிதாக அமைந்துவிடவில்லை, கடந்த 11 ஆண்டு காலமாக சிறைக்கு செல்வதும் வெளியே வருவதுமாக இருக்கிறேன். போலீஸ் தடுப்பு காவலில் பாதி உயிர்போகும்வரை தாக்கப்பட்டேன். மனிதாபிமானமின்றி நடத்தப்பட்டு அவமானப்படுத்தப்பட்டேன். ஆனால் அனைத்தையும் மறந்து மன்னித்துவிடு என்று எனக்குள் கூறிக்கொண்டேன் என அவன்வார் தெரிவித்தார்.

அவதூறு ஏற்க முடியாது ஒன்று . . இறைவன் என்னை சோதித்துவிட்டார். பிரதமர் என்ற முறையில் சர்வாதிகாரமின்றி செயல்பட வேண்டும் என்பதோடு அல்லது லஞ்ச ஊழலுக்கு இடம் அளிக்கக்கூடாது என்பதில் உறுதியாக இருக்கிறேன். எத்தனையோ மக்கள் உணவுக்காக சிரமப்படும்போது ஆடம்பரமும் பகட்டும் தமக்கு தேவையில்லை. அதனால்தான் நான் சம்பளம்கூட பெற்றுக்கொள்ளவில்லை என அவர் கூறினார். இதனிடையே மாநில தேர்தல்களின் முடிவுகள் தேசிய முன்னணி -பக்காத்தான் ஹரப்பான் கூட்டணிக்கு சாதகமாக இருக்கும் என நம்பிக்கை தெரிவித்த அன்வார் ஒற்றுமை அரசாங்கத்திற்கு ஒத்துழைப்பு வழங்கும்படி மக்களை கேட்டுக்கொண்டார்.

 Tags
Anwar tells critics

We may disagree but don’t slander me


சரக்கு கப்பலில் கொழுந்துவிட்டு எரியும் தீ – இந்திய பணியாளர் பலி

ஜூலை 27 – மூன்றாயிரம் சொகுசு கார்களுடன் ஜெர்மனியில் இருந்து எகிப்து நோக்கிச்சென்ற சரக்கு கப்பலில் திடீர் தீ விபத்து ஏற்பட்டதில், இந்தியாவை சேர்ந்த பணியாளர் ஒருவர் மரணமுற்றார்..

நெதர்லாந்து அருகே நடுக்கடலில் ஏற்பட்ட தீ விபத்தின்போது, கப்பலில் இருந்த பணியாளர்கள் கடலில் குதித்து படகுகளுடன் உயிரை காப்பாற்றிக் கொண்டனர்.

இந்த விபத்தில் 20 பேர் காயமுற்றனர். அதேசமயம் உள்ளே இருந்த விலை உயர்ந்த கார்கள் உட்பட 3000 கார்களும் தீயில் எரிந்த நாசமாகின.

கப்பலில் தொடந்து எரியும் தீயை அணைக்க பல நாட்கள் அல்லது வாரங்கள்கூட ஆகலாம் என்று டச்சு மீட்புப் படையினர் தெரிவித்துள்ளனர்.1

கப்பலில் இருந்த மின்சார காரில் ஏற்பட்ட தீ அடுத்தடுத்த கார்களுக்கும் பரவி, விரைவு கப்பல் முழுவதும் எரியத் தொடங்கியதாக கூறப்படுகிறது.

 Tags
Catches Fire Off Dutch

coast

Indian Crew Member Dies

Ship Carrying Cars


மறியல் பிரச்சனைக்கு தீர்வாகாது  ;  நோர் ஹிஷாம்

கோலாலம்பூர், மார்ச் 29 – மருத்துவம் உட்பட எந்த நிபுணத்துவ துறையாக இருந்தாலும், மறியல் ஒரு நல்ல தீர்வாக அமையாது என கூறியிருக்கின்றார் சுகாதார தலைமை இயக்குநர் Tan Sri Dr. Noor Hisham Abdullah. சம்பந்தப்பட்ட துறைகளுடன் சேர்ந்து கலந்து பேசி முடிவெடுப்பது மட்டுமே சிக்கலுக்கு ஒரு தீர்வை ஏற்படுத்துமென அவர் கூறினார்.

மறியல் , சம்பந்தப்பட்ட தரப்புக்கு ஒரு குறிப்பிட்ட எச்சரிக்கை அல்லது தகவலை சேர்க்கும் நோக்கத்தைக் கொண்டிருந்தாலும், குறிப்பிட்ட சேவை பாதிக்கப்பட அது காரணமாக அமைகிறது. அதுவும் மருத்துவ துறை மனிதர்களின் உயிரை உட்படுத்தியது என Noor Hisham கூறினார்.

அடுத்த மாதம் ஏப்ரல் 3-ஆம் தேதியிலிருந்து 5-ஆம் தேதி வரை, நாட்டில் ஒப்பந்த மருத்துவர்கள் மேலுமொரு வேலை மறியலில் ஈடுபடப் போவதாக வெளியாகியிருக்கும் தகவல் குறித்து, அவர் அவ்வாறு கருத்துரைத்தார்.

DoctorsMalaysia இன்ஸ்தாகிராம் அகப்பக்கத்தில், ஒப்பந்த மருத்துவர்கள் , பேரளவில் மறியலில் ஈடுபடுமாறும் அல்லது ஏப்ரல் ஒன்றாம் தேதி பேரளவில் வேலையில் இருந்து விலகும்படியும் கேட்டுக் கொள்ளப்பட்டுள்ளனர்.

 Tags
A strike is

not the best solution

said Noor Hisham


சிங்கப்பூரில் மரண தண்டனையை எதிர்நோக்கியிருக்கும் 3 மலேசியர்கள் ; வெள்ளிக்கிழமை மேல் முறையீடு

கோலாலம்பூர், ஜன 18 – போதைப் பொருளைக் கடத்தியதற்காக சிங்கப்பூரில் மரண தண்டனையை எதிர்நோக்கியிருக்கும் 3 மலேசியர்களின் மேல் முறையீடு, இவ்வாரம் வெள்ளிக்கிழமை அக்குடியரசின் மேல் முறையீட்டு நீதிமன்றத்தில் செவிமடுக்கப்படவுள்ளது.

தட்சிணாமூர்த்தி கட்டையா, பன்னீர் செல்வம் பிரந்தாமன், சாமிநாதன் செல்வராஜு ஆகிய 3 மலேசியர்கள் உட்பட 12 பேரின் மேல் முறையீடு அந்த நீதிமன்றத்தில் செவிமடுக்கப்படவிருக்கிறது.

இவ்வேளையில், போதைப் பொருள் கடத்தியதற்காக குற்றம் நிரூபிக்கப்பட்டு ஆனால் மரண தண்டனை விதிக்கப்படாத கோபி அவேடியன் எனும் மற்றொரு மலேசியரும் மேல் முறையீடு செய்திருப்பதாக, மரண தண்டனையை எதிர்க்கும் ஆசிய கட்டமைப்பைச் சேர்ந்த Dobby Chew தெரிவித்தார்.

 Tags
3 Malaysians. awaiting

death penalty

Friday

heard

The appeal


பணமோசடி  குற்றச்சாட்டுகளை தள்ளுபடி  செய்யும்படி  -முஹிடின்  வழக்கு மனு  தாக்கல் செய்தார்

கோலாலம்பூர், அக் 4 – தனது நிர்வாகத்தால் செயல்படுத்தப்பட்ட Jana Wibawa திட்டத்துடன் தொடர்புடைய சுமார் 200 மில்லியன் ரிங்கிட் சம்பந்தப்பட்ட மூன்று பணமோசடி குற்றச்சாட்டுகளை தள்ளுபடி செய்யும்படி கேட்டுக்கொள்ளும் வழக்கு மனுவை முன்னாள் பிரதமர் டான்ஸ்ரீ முஹிடின் யாசின் செஷன்ஸ் நீதிமன்றத்தில் தாக்கல் செய்திருக்கிறார். குற்றச்சாட்டிலிருந்து தம்மை செஷன்ஸ நீதிமன்றம் விடுவிக்க வேண்டும் என பெரிக்காத்தான் நேசனல் தலைவருமான அவர் தமது வழக்கு மனுவில் தெரிவித்துள்ளார்.

குற்றவியல் நடைமுறைச் சட்டத்தின் 173(g) பிரிவின் கீழ் வழக்கறிஞர்கள் சேத்தன் ஜெத்வானி & நிறுவனத்தின் மூலம் முஹிடின் அந்த வழக்கு மனுவை தாக்கல் செய்துள்ளார்.

தமக்கு எதிரான மூன்று குற்றச்சாட்டுகளும் இப்போது “ஆதாரமற்றவை” என்று அந்த மனுவில் அவர் குறிப்பிட்டுள்ளார். மலேசிய ஊழல் எதிர்ப்பு ஆணையச் சட்டம் 2009 இன் பிரிவு 23(1)ன் கீழ் அதிகார துஷ்பிரயோகம் செய்த குற்றங்களில் இருந்து கோலாலம்பூர் உயர் நீதிமன்றம் ஆகஸ்ட் 15 ஆம் தேதி தன்னை விடுவித்து விடுதலை செய்ததை அடிப்படையாகக் கொண்டு தமது வழக்கு மனுவை தாக்கல் செய்திருப்பதையும் முஹிடின் சுட்டிக்காட்டினார்.

 Tags
Muhyiddin files application to set aside money laundering charges

seeks DNAA


லஞ்ச ஊழல்  குற்றச்சாட்டு  பிரேசில்  முன்னாள்  அதிபர் பெர்னான்டோ கோலருக்கு  8 ஆண்டுகளுக்கு மேலான சிறை   தண்டனை

ரியோ டி ஜெனிரோ , ஜூன் 1 – பிரேசிலின் முன்னாள் அதிபர் Fernando Collro de Mello லஞ்ச ஊழல் மற்றும் சட்டவிரோ பண பரிமாற்ற குற்றத்திற்காக 8 ஆண்டுகள் 10 மாத சிறைத் தண்டனை அந்நாட்டு உச்ச நீதிமன்றம் விதித்தது. 76 வயதுடைய Fernando அரசாங்க எண்ணெய் நிறுவனத்திடமிருந்து 6 மில்லியன் அமெரிக்க டாலரை லஞ்சமாக பெற்றதாக குற்றஞ்சாட்டப்பட்டிருந்தார். 20 ஆண்டு கால ராணுவ சர்வாதிகார ஆட்சிக்குப்பின் 1989 ஆம் ஆண்டு பிரேசிலில் ஜனநாயக ரீதியில் தேர்ந்தெடுக்கப்பட்ட முதல் அதிபர் என்ற பெருமையை Fernando பெற்றிருந்த போதிலும் மூன்று ஆண்டுகளுக்கு பின் அவர் பதவி விலகினார்.

 Tags
Brazil's top court

collor to prison

sentences Ex president


222 நாடாளுமன்ற இடங்களை 300-ஆக உயர்த்திட திட்டமா?; முஹிடின் சொல்வதில் உண்மையில்லை – ஃபாமி

பெட்டாலிங் ஜெயா, செப் 4 – தற்போதுள்ள 222 நாடாளுமன்ற இடங்களை 300-ஆக உயர்த்திட புத்ராஜெயா திட்டமிட்டுள்ளதாக பெரிக்காத்தான் நேஷனல் தலைவர் முஹுடின் யாசின் குற்றம் சாட்டியுள்ளதில் உண்மையில்லை என்றும் அது மக்களை பயமுறுத்தும் யுக்தி எனவும் தொடர்பு மற்றும் இலக்கவியல் அமைச்சர் Fahmi Fadzil தெரிவித்துள்ளார்.

நேற்று Kempis-சில் பிரச்சாரத்தில் பேசிய முஹிடின் தற்போதைய அரசாங்கத்திற்கு நாடளுமன்றத்தில் 148 இடங்கள் அதாவது மூன்றில் இரண்டு பெரும்பான்பை உள்ளதால் பட்டணப்புற தொகுதிகளை இரண்டு அல்லது மூன்றாக பிரித்து மொத்தமாக இன்னும் 78 நாடாளுமன்ற தொகுதிகளை கூட்டிட வாய்ப்புள்ளதாக கூறினார்.

இதனால் அடுத்த தேர்தலில் DAP அதிக இடங்களை வெல்லும் நிலை உருவாகும். அதனை தடுக்க பூலாய் இடைத்தேர்தலில் பாக்காத்தான் ஹராபான் வேட்பாளர் தோற்கடிக்கப்பட வேண்டும்.

பெரிக்காத்தான் நேஷனல் வெற்றிப் பெற வேண்டும் என்றார்.

முஹிடினின் இக்கூற்றை அமைச்சர் என்ற முறையில் தான் கேள்விப் பட்டதே இல்லை எனக் கூறினார் Fahmi.

தேர்தலுக்காக இவ்வாறு பேசுவதை விட அது பற்றி நாடாளுமன்றத்தில் நேரடியாக பிரதமர் அன்வாரிடம் இக்கேள்வியை முன்வைக்க வேண்டும் என முஹிடினுக்கு அவர் சவால் விட்டார்.

 Tags
from 222 to 300? It’s Muhyiddin’s false claim

Parliament seats to be increased


காய்கறி விவசாயி மோசடியில் சிக்கி RM790,000 பறிகொடுத்தார்

குவந்தான், ஆகஸ்ட்டு 23 – போலீசாரிடம் சிக்கிக் கொள்வோமோ என்ற பயம் காரணமாக, கேமரன் மலையிலுள்ள, காய்கறி விவசாயி ஒருவர், ஏழு லட்சத்து 90 ஆயிரம் ரிங்கிட்டை இழந்தார்.

போலீஸ் அதிகாரியை போல பாவனை செய்து மோசடி கும்பலை சேர்ந்தவர்கள் அவரை ஏமாற்றி சென்றதாக கூறப்படுகிறது.

ஜூன் 19-ஆம் தேதி, பொருட்களை அனுப்பும் நிறுவனத்தை சேர்ந்தவர் என தம்மை அடையாளப்படுத்திக் கொண்ட நபர் ஒருவரிடமிருந்து அந்த 54 வயது விவசாயி தொலைப்பேசி அழைப்பை பெற்றுள்ளார்.

விவசாயின் முகவரிக்கு அனுபப்பட்ட பொட்டலம் ஒன்றில், கடன்பற்று அட்டை, அடையாள அட்டை மற்றும் கடப்பிதழ் ஆகியவை இருப்பது கண்டுபிடிக்கப்பட்டுள்ளதால், அவரை போலீஸ் அதிகாரி என கூறப்பட்ட நபர் ஒருவருடன் பேச தொடர்பை ஏற்படுத்தி தந்துள்ளார்.

சட்டவிரோத பணமாற்று நடவடிக்கை தொடர்பில், தமக்கு எதிராக கைது ஆணை பிறப்பிக்கப்பட்டுள்ளதாக அந்நபர் கூறவே அஞ்சமடைந்த விவசாயி, விசாரணைக்காக அந்நபர் கூறியதை போல, தம்மிடம் இருந்த பணத்தை, அந்நபர் வழங்கிய ஐந்து வெவ்வேறு வங்கி கணக்குகளுக்கு மாற்றியுள்ளார்.

எனினும், அதன் பின்னர் அந்நபரை தொடர்புக் கொள்ள முடியாமல் போகவே, அச்சம்பவம் தொடர்பில் நேற்று அவர் போலீஸ் புகார் செய்ததாக, பஹாங் மாநில போலீஸ் தலைவர் டத்தோ ஸ்ரீ யாஹ்யா ஒத்மான் தெரிவித்தார்.

 Tags
000

ditipu RM790

Pekebun sayur


பாக்காப் தமிழ்ப் பள்ளி விவகாரத்தில்  கல்வியமைச்சரும், துணையமைச்சரும்  சிறப்பு கவனம்

கோலாலம்பூர், மார்ச் 24 – பினாங்கு, Sungai Bakap தமிழ்ப் பள்ளியின் புதிய கட்டத்தைக் கட்டுவதில் ஏற்பட்டுள்ள பிரச்சனைக்கு சிறப்பு கவனிப்பை வழங்கியிருக்கும் கல்வியமைச்சர் பட்லினா சீடேக்கிற்கும் , கல்வி துணையமைச்சர் Lim Hui Ying – கிற்கும் , பினாங்கு துணை முதலமைச்சர் டாக்டர் பி. ராமசாமி நன்றியைத் தெரிவித்துக் கொண்டார்.

சில வாரங்களுக்கு முன்பு Sungai Bakap பள்ளிக்கூடத்திற்கு வருகை தந்திருந்த பட்லீனா சீடேக், அப்பள்ளியின் புதிய கட்டடத்தைக் கட்டுவதற்காக தேவைப்படும் போதுமான நிதியைத் திரட்ட மாற்று வழி ஆராயப்படுமென கூறியிருந்தார்.

இவ்வேளையில் அந்த பள்ளிக்கூடம் அமைந்திருக்கும் தொகுதியின் நாடாளுமன்ற உறுப்பினரான அவருக்கு , புதிய கட்டடத்தை கட்டுவதை நிறுத்தும்படி அப்பள்ளிக்கூட தலைமையாசிரியருக்கு , மாநில கல்வித் துறை அனுப்பியிருக்கும் கடிதம் குறித்து விளக்கமளிக்கப்படவில்லை என தாம் அறிவதாக அவர் கூறினார்.

இவ்வேளையில் , இந்த விவகாரத்தை தீர ஆராயப் போவதாக கூறியிருக்கும் அமைச்சரும் , துணையமைச்சரும் உரிய நடவடிக்கை எடுக்கப்படுமென குறிப்பிட்டிருப்பதாக அவர் கூறினார்.

இவ்வேளையில், பினாங்கு மாநிலத்தில் இருக்கும் 28 தமிழ்ப் பள்ளிகளின் எண்ணிக்கையைக் குறைக்க முயற்சிக்கும் எந்தவொரு தரப்பின் செயலையும் கண்டு அமைதியாக இருக்கப் போவதில்லை என ராமசாமி தெரிவித்துள்ளார்.

அப்பள்ளியைக் கட்ட கூடுதல் ஒதுக்கீட்டை வழங்கி மத்திய அரசாங்கத்தால் உதவிட முடியவில்லை என்றால், பள்ளிக்கூட தரப்பே பொதுவில் நிதியைத் திரட்டும் பொறுப்பை ஏற்றுக் கொள்ளுமென ராமசாமி குறிப்பிட்டார்.

 Tags
and Deputy Minister

are paying

education minister

special attention

tamil school issue

to Pakap


இரண்டு  ஆண்டுகளில்  256 குழந்தைகள்  கைவிடப்பட்டன

கோலாலம்பூர், ஜூன் 27 – 2020 ஆம் ஆண்டு தொடங்கி 2022 ஆம் ஆண்டுவரை போலீஸ் தெரிவித்துள்ள புள்ளி விவரப்படி நாட்டில் குழந்தைகள் கைவிடப்பட்ட 256 சம்பவங்கள் நிகழ்ந்துள்ளதாக மகளிர், குடும்பம் மற்றும் சமூக மேம்பாட்டுத்துறை அமைச்சர் நன்சி சுக்ரி ( Nancy Shukri ) தெரிவித்திருக்கிறார். இந்த விவகாரத்தை கையாள்வதற்காக பல்வேறு ஆலோசனை முயற்சிகள் முதல் தத்து எடுக்கும் விழிப்புணர்வு மற்றும் தேசிய மக்கள்தொகை குடும்ப மேம்பாட்டு வாரியம் மூலம் பல்வேறு நடவடிக்கையில் கவனம் செலுத்தும்படி கேட்டுக்கொள்ளப்படுகின்றனர். பொதுமக்கள் குறிப்பாக இளம் பெண்கள் திருமணம் பந்தமின்றி கர்பமாகுவது போன்ற சமூக பிரச்சனைக்கு உள்ளாகுவதை தடுப்பற்கு தேவையான நடவடிக்கை எடுக்கப்பட்டு வருவதாக இன்று மேலவையில் நன்சி சுக்ரி தெரிவித்தார்.

 Tags
256 baby

dumping cases from 2020 to 2022

says Nancy


மனித வள  அமைச்சரின்  உதவியாளரை எம்.ஏ.சி.சி  கைது செய்தது

கோலாலம்பூர், ஏப் 13 – மனித வள அமைச்சர் வி. சிவக்குமாரின் மூத்த உதவியாளரை மலேசிய ஊழல் தடுப்பு ஆணையம் கைது செய்துள்ளது. வெளிநாட்டு தொழிலாளர்கள் வேலைக்கு சேர்க்கும் ஏஜெண்டுடன் சிவக்குமாரின் மூத்த அதிகாரிகளில் ஒருவர் கைது செய்யப்பட்டுள்ளார். வெளிநாட்டு தொழிலாளர்களை வேலைக்கு சேர்ப்பது தொடர்பில் நடைபெற்றுவரும் விசாரணை தொடர்பில் அவர்கள் கைது செய்யப்பட்டனர். சிவக்குமாரின் மூத்த அதிகாரி ஒருவர் கைது செய்யப்பட்டதை மலேசிய ஊழல் தடுப்பு ஆணையத்தின் தலைமை ஆணையர் Azam Baki யும் உறுதிப்படுத்தியுள்ளதாக ஆங்கியல இணையத்தள பதிவேடு தெரிவித்துள்ளது. இது தொடர்பான மேல் விவரங்களை பெறுவதற்கு வணக்கம் மலேசியாவும் சிவக்குமாரின் அலுவலகத்திற்கு தொடர்பு கொண்டு வருகிறது.

 Tags
arrested

by MACC

HR minister's

says

side

Source


மலேசியாவிலிருந்து    ஆஸ்திரேலியா  சென்ற  கொள்கலனில்  ரி.ம 790 மில்லியன்   போதைப் பொருள்  பறிமுதல்

கோலாலம்பூர், ஏப் 11 – மலேசியாவிலிருந்து ஆஸ்திரேலியாவுக்கு 360 கிலோகிரேம் ஹரொய்ன் அனுப்பப்பட்டது தொடர்பில் புக்கிட் அமான் போலீஸ் விசாரணையை தொடங்கியுள்ளது. Queensland மாநிலத்தில் Brisbane நகரில் 790 மில்லியன் ரிங்கிட் மதிப்புடைய போதைப்பொருளை மார்ச் 13ஆம் தேதியன்று ஆஸ்திரேலிய போலீசார் பறிமுதல் செய்துள்ளனர். ஆஸ்திரேலியா கூட்டரசு போலீசாரிடமிருந்து பெறப்பட்ட தகவல் அடிப்படையில் விசாரணை நடத்தப்பட்டு வருவதாக புக்கிட் அமான் போலீஸ் செயலாளர் Noosiah Saaduddin வெளியிட்ட அறிக்கையில் தெரிவித்தார். மலேசியாவிலிருந்து சென்றடைந்த கொள்கலனில் மேற்கொள்ளப்பட்ட பரிசோதனையில் அந்த போதைப் பொருள் கண்டுப்பிடிக்கப்பட்டதாக இதற்கு முன் தகவல்கள் வெளியாகின. சிமெண்ட் தொகுதிகளுக்கு நடுவில் அந்த போதைப்பொருள் மறைத்துவைக்கப்பட்டிருந்தது கண்டுப்பிடிக்கப்பட்டது.

 Tags
Bukit Aman working

drug bust

on RM 790 million

with Aussie police


25 ஆண்டுகளாக சுற்றுப் பயணிகளை சவாரி ஏற்றிச் சென்ற யானை, எலும்பு வளைவுக்கு இலக்கான பரிதாப நிலை

தாய்லாந்து, பேங்கோக்கில், கடந்த 25 ஆண்டுகளாக சுற்றுப் பயணிகளை சவாரி ஏற்றிச் சென்ற பை லின் எனும் யானை, எலும்பு வளைவுக்கு இலக்காகி முடமாக காட்சியளிக்கிறது.

ஒரே சமயத்தில் ஆறு பேர் வரை சுமந்து சென்றதால் நாளடைவில் அந்த யானை முடமாகி பரிதாப நிலைக்கு தள்ளப்பட்டதாக கூறப்படுகிறது.

எனினும், தற்சமயம் வனவிலங்கு சரணாலயத்தில் இருக்கும் அந்த யானை சுதந்திரமாக சுற்றி திரிவதோடு, இயற்கைக்கு மத்தியில் பொழுதை கழித்து வருகிறது.

தாய்லாந்தில், மூவாயிரத்துக்கும் அதிகமான யானைகள், அதிக பளுவை சுமக்க நேரிடும் சுற்றுலாத் துறையிலும், வெட்டுமரத் துறையிலும் பணியில் ஈடுபடுத்தப்பட்டுள்ளன.

 Tags
bent bones

Elephants with

have been transporting

tourists for 25 years


மகாதீர்,  முஹிடின்  மீது  நீதிமன்றத்தில் வழக்கு

கோலாலம்பூர், ஜன 31 – மலேசியாவுக்கும் சிங்கப்பூருக்கும் இடையிலான திட்டமிடப்பட்ட HSR அதிவிரைவு ரயில் திட்டத்தை ரத்து செய்ததற்காக, முன்னாள் பிரதமர்களான துன் டாக்டர் மகாதீர் முஹம்மட் , டான் ஶ்ரீ முஹிடின் யாசின் இருவரும் மீது நீதிமன்ற வழக்கு தொடுக்கப்பட்டது.

நிறுத்தப்பட்ட அந்த திட்டத்தை தொடரும்படியும், அத்திட்டம் ரத்தானதால் பாதிக்கப்பட்ட ஒவ்வொரு மலேசியருக்கும் 10 லட்சம் ரிங்கிட் இழப்பீட்டினை வழங்கும்படியும் கோரி, Mohd Hatta Sanuri எனும் மலேசியர் அந்த வழக்கைப் பதிவு செய்திருக்கிறார்.

அந்த வழக்கில், இரு முன்னாள் பிரதமர்களுடன், முன்னாள் பொருளாதார அமைச்சர் Mustapha Mohamed, முன்னாள் போக்குவரத்து அமைச்சர் Wee Ka Siong ஆகியோருடன், மலேசிய அரசாங்கத்தையும் அவர் பெயர் குறிப்பிட்டுள்ளார்.

அந்த திட்டம் ரத்தானதால் , அதிக வருமானம் ஈட்டித் தரக்கூடிய 70,000 வேலை வாய்ப்புகள் பறிபோகின. மேலும் அத்திட்டம் செயல்படுத்தப்பட்டிருந்தால் கிடைக்ககூடிய 7,000 கோடி ரிங்கிட் வருமானத்தையும் இழந்திருக்கிறோம்.

அதோடு, HSR திட்டத்தை ரத்து செய்ததால் 36 கோடியே 60 லட்சம் ரிங்கிட்டுக்கும் அதிகமான இழப்பீட்டு தொகையையும் மலேசியா சிங்கப்பூருக்கு செலுத்த வேண்டியிருந்தது.

இவையாவும் , அத்திட்டம் ரத்தானதால் மலேசியர்கள் எதிர்நோக்கிய இழப்பு என குறிப்பிட்டு Mohd Hatta என்பவர் வழக்கு பதிவு செய்துள்ளார்.

 Tags
Dr M was dragged

Muhyiddin

of the HSR project

to court over the cancellation


தமது மூத்த ஆலோசகராக நியமிக்கப்பட்ட  நூருல் ஈசாவிற்கு அலவன்ஸ் இல்லை ; அன்வார்

ஈப்போ, ஜன 30 – பிரதமர் துறை அலுவலகத்திலும், நிதியமைச்சிலும் பொருளாதாரம், நிதி சார்ந்த விவகாரங்களைக் கவனித்துக் கொள்ளும் தமது உயர் ஆலோசகராக தமது மூத்த மகள் நூருல் ஈசா-வை ( Nurul Izzah) நியமித்திருப்பதை , பிரதமர் டத்தோ ஶ்ரீ அன்வார் இப்ராஹிம் உறுதிப்படுத்தி இருக்கிறார் .

எனினும் நூருல் ஈசாவிற்கு, அவ்விரு அலுவலகங்களிலும் வேலை செய்வதற்கு எந்தவோர் அலவன்சும் வழங்கப்படவில்லை என அவர் கூறினார்.

மேலும், அப்பொறுப்புகளை வகிக்க, நூருல் ஈசாவிற்கு போதிய தகுதிகள் இருக்கின்றதா என எழுந்த கேள்விக்கு பதிலளித்த அவர், நிதி சார்ந்த தமக்கு எந்தவொரு தகுதியும் இல்லாத போது, 8 ஆண்டுகளாக இதற்கு முன்பு நிதியமைச்சராக இருந்ததை அவர் சுட்டிக் காட்டினார்.

மேலும், சுகாதார அமைச்சராக இருக்க ஒருவர் மருத்துவராக இருக்க வேண்டுமா ? அல்லது நீர் வள அமைச்சராக இருக்க ஒருவர் பொறியியலாளராக இருக்க வேண்டுமா ? என அன்வார் வினவினார் .

ஆனால், நூருல் ஈசா தமது முதல் இளங்கலை பட்டத்தை பொறியியல் துறையில் பெற்றதாகவும், இரண்டாவது இளங்கலை பட்டத்தை, அமெரிக்காவின் தலைசிறந்த பல்கலைகழகங்களில் ஒன்றான John Hopkins பல்கலைகழகத்தில் இருந்து, பொது கொள்கை துறையில் பெற்றதாகவும் அன்வார் கூறினார்.

 Tags
appointment as senior advisor

is without allowance

Nurul Izzah’s

PM


இந்திய மாணவர்களுக்காக கூடுதல் உபகாராச் சம்பளத்துடன் டிகிரி கல்வி வாய்ப்பை AIMST இப்பொழுது வழங்குகிறது

இந்திய மாணவர்களுக்காக “MIED CARES SCHOLARSHIP” எனும் கூடுதல் உபகராச் சம்பளத்துடன் டிகிரி கல்வி வாய்ப்பை இப்பொழுது வழங்குகிறது, என்றுமே தரமான அதே சமயம் குறைந்த கட்டணத்தில் உயர்க்கல்வி வாய்ப்பை வழங்கி வரும் ஏய்ம்ஸ்ட் பல்கலைக்கழகம்

STPM, Matriculation, Polytechnic, Foundation, Diploma, Pre-U முடித்த மாணவர்களா நீங்கள் ? மேற்கல்வியை பயில எங்குச் செல்வது என்று தெரியவில்லையா ? அல்லது பணச்சுமையால் எந்த துறையை எடுத்துப் படிப்பது என குழப்பத்தில் இருக்கிறீர்களா ? கவலை வேண்டாம் இந்த துறைகளில் நீங்கள் டிகிரி கல்வியை தொடங்க முடியும்.

BACHELORS OF PHYSIOTHERAPHY

BACHELORS OF NURSING SC

BACHELORS OF BIOMEDICAL SC

BACHELORS OF BIOTECHNOLOGY

BACHELORS OF BIO INFORMATICS

BACHELORS OF ACCOUNTING & FINANCE

BACHELORS OF BUSINESS, management & marketing

BACHELORS OF FINANCE MANAGEMENT

BACHELORS OF MANAGEMENT INFORMATION SYSTEM

BACHELORS OF COMPUTER SC

BACHELORS OF ELECTRICAL & ELECTRONICAL ENGINEERING

ஆகிய துறைகளில் உபகராச் சம்பளத்துடன் PTPTN கல்விக் கடனுதவியோடு டிகிரியை தொடர நல்ல வாய்ப்பு.

நுழைவுக் கட்டணம் மட்டும் கட்டினால் போதுமானது, தங்கும் விடுதிக்கான கட்டணத்தை மாணவர்கள் செலுத்த தேவையில்லை. WIFI, உணவு மற்றும் சலவை சேவையும் இதில் அடங்கியுள்ளது.

அக்டோபர் மாத மாணவர் சேர்ப்பு நடந்துக் கொண்டிருக்கும் இந்நிலையில், நுழைவுக் கட்டணம் கட்டுவதில் சிரமத்தை எதிர்நோக்கும் மாணவர்களுக்கு ஆலோசனை வழங்கவும் ஏய்ம்ஸ்ட் பல்கலைக்கழகம் காத்திருக்கிறது.

விண்ணப்பத்திற்கான இறுதிநாள் அக்டோபர் 31. இந்த அரிய வாய்ப்பை நழுவவிடாமல், உடனே தொடர்புக் கொள்ளுங்கள்.

 Tags
for degree courses

for October intake

grab your opportunity

immediately

in AIMST

Special additional scholarships


குப்பை கொட்டும் இடத்தில், ஆடையின்றி ஆடவரின் சடலம் கண்டெடுப்பு

ஜொகூர், மூவார், ஜாலான் பெல்டா மெளகில் – புக்கிட் கெப்போங் சாலையோரத்தில் இருக்கும் குப்பை கொட்டும் இடத்திலிருந்து, ஆடையின்றி வெறும் கால்சட்டை மட்டும் அணிந்திருந்த ஆடவர் ஒருவரின் சடலம் கண்டெடுக்கப்பட்டது.

எனினும் அழுகிய நிலையில் காணப்பட்ட அந்த சடலத்திலிருந்து, அடையாள ஆவணம் எதுவும் கைப்பற்றப்படவில்லை என்பதை, மூவார் மாவட்ட போலீஸ் தலைவர் அசிஸ்டன் கமிஸ்னர் ராயிஸ் முக்லீஸ் அஜ்மான் அசிஸ் உறுதிப்படுத்தினார்.

கூரிய ஆயுதம் கொண்டு தலையில் பலமாக தாக்கப்பட்டதில், சம்பந்தப்பட்ட ஆடவர் உயிரிழந்திருக்கலாம் என்பது, சவப்பரிசோதனை வாயிலாக தெரிய வந்துள்ளதாகவும் ராயிஸ் சொன்னார்.

அதனால், அதனை ஒரு கொலை சம்பவமாக வகைப்படுத்தியுள்ள போலீஸ் விசாரணையை தொடங்கியுள்ளது.

 Tags
a man without

clothes was found

dump

in a garbage

The body of


TNB மின் நிலையத்தில் தீ ; உயிருடற் சேதம் எதுவும் ஏற்படவில்லை

கோலாலம்பூர், ஜூலை 6 – கம்போங் டத்தோ கெராமாட், ஜாலான் சபிட்டிலுள்ள, TNB துணை மின் நிலையத்தில், திடீர் வெடிப்பை தொடர்ந்து தீ ஏற்பட்டது.

பழுதுபார்க்கும் பணியின் போது நீர் பட்டதால் அந்த மின் நிலையத்தில் வெடிப்பு ஏற்பட்டதாக கூறப்படுகிறது.

நேற்றிரவு மணி 8.52 வாக்கில், அந்த தீ விபத்து குறித்து அவசர அழைப்பு விடுக்கப்பட்டதை, கோலாலம்பூர் தீயணைப்பு மீட்பு துறை இயக்குனர் ஹம்டான் அலி தெரிவித்தார்.

சம்பந்தப்பட்ட மின் நிலையத்திலுள்ள, மின் கேபிளில் நீர் பட்டதால், தீ ஏற்பட்டது தொடக்க கட்ட விசாரணையில் தெரிய வந்துள்ளது.

எனினும், அச்சம்பவத்தில் உயிருடற் சேதம் எதுவும் ஏற்படவில்லை.

தீப்பற்றிய மின்சார கேபிளை பழுதுப் பார்க்கும் பணிகள் மேற்கொள்ளப்பட்டுள்ளன.

 Tags
Kabel elektrik

pencawang TNB

terbakar


புதிய சரித்திரம் படைத்தது சந்திரயான்-3 ; இயக்குனர் வீர முத்துவேலுவை அழைத்து ஸ்டாலின் வாழ்த்து

சந்திரயான்-3 விண்கலன் 40 நாட்கள் பயணத்திற்கு பின், நேற்று நிலவின் தென் துருவத்தில் வெற்றிகரமாக தரையிறங்கியது.

அதன் வாயிலாக, நிலவின் தென் துருவத்தில் கால் பதித்த முதல் உலக நாடு எனும் பெருமையை பெற்றது இந்தியா.

அதே சமயம், நிலவில் கால் பதிக்கும் நான்காவது நாடாகவும் இந்தியா பெயர் பதித்துள்ளது.

இஸ்ரோ விஞ்ஞானிகளுடன் இணைந்து ஒட்டு மொத்த இந்திய மக்களும் அந்த வெற்றியை கொண்டாடி மகிழும் வேளை ; அந்த லட்சியப் பயணத்தின் இயக்குனர் வீர முத்துவேலை அழைத்து, தமிழக முதல்வர் மு.க. ஸ்டாலின் வாழ்த்துகளை கூறியுள்ளார்.

தமிழகம், விழுப்புர மாவட்டத்தை சேர்ந்த வீர முத்துவேலுவை நேரடியாக சந்திக்கவும் தாம் எண்ணம் கொண்டுள்ளதாக ஸ்டானின் சொன்னார்.

அதோடு, சந்திரயான்-3 விண்கலன் நிலாவில் தரையிறங்கி இருப்பதன் மூலம், தமிழ்நாட்டுக்கு அளப்பரிய பெருமை கிடைத்திருப்பதாக ஸ்டாலின் தனது டுவிட்டர் சமூக ஊடகத்தில் பதிவிட்டுள்ளார்.

சந்திரயான்-1 திட்டத்தில் பணியாற்றிய மயில்சாமி அண்ணாதுரை, சந்திரயான்-2 திட்டத்தில் பணியாற்றிய வனிதா, தற்போது சந்திரயான்-3 திட்டத்துக்கு தலைமையேற்றிருக்கும் வீர முத்துவேல் ஆகியோரை தனது வாழ்த்து செய்தியில் ஸ்டாலின் குறிப்பிட்டுள்ளார்.

 Tags
Chandrayaan-௩ Mahes New History Stalin's congratulatory

director Veera Muthuvelu


பந்திங்கிலிருந்து கிள்ளான்வரை  காரில் தப்பியோடிய  சந்தேகப் பேர்வழி  கைது

கிள்ளான், பிப் 15- திரைப்படங்களில் வருவதுபோல் கொள்ளையில் சம்பந்தட்ட சந்தேகப் பேர்வழி ஒருவனை சுமார் 30 கிலோமீட்டருக்கும் மேலாக துரத்திச் சென்று போலீசார் கைது செய்தனர். தனது proton Inspira காரை மற்றவர்களுக்கு மிரட்டல் ஏற்படுத்தும் வகையில் முரட்டுத்தனமாக ஓட்டிக்கொண்டு கையில் துப்பாக்கியோடு தப்பியோடும் முயற்சியில் ஈடுபட்டபோதிலும் அந்த சந்தேக நபரை துரத்திப்பிடிப்பதில் போலீசார் வெற்றி பெற்றனர். போர்ட் கிள்ளான் Kampung Pendamar பகுதியில் ஞாயிற்றுக்கிழமை இரவு ஏழு மணியளவில் துப்பாக்கிச் சூடு சம்பவம் நடைபெற்றதாக பொதுமக்களிடமிருந்து தங்களுக்கு தகவல் கிடைத்தாக தென் கிள்ளான் மாவட்ட போலீஸ் தலைவர் ACP Cha Hoong Foong தெரிவித்தார்.

போலீஸ் மேற்கொண்ட விசாரணையில் சிலாங்கூர் போலீஸ் தலைமையகத்தை சேர்ந்த குற்றப் புலனாய்வுத்துறை போலீசார் சுபாங் ஜெயாவில் நடைபெற்ற கொள்ளைச் சம்பவத்தில் சம்பந்தப்பட்ட அந்த 31 வயதுடைய சந்தேகப் பேர்வழியை கைது செய்த போலீசார் சுபாங் ஜெயா மாவட்ட போலீஸ் தலைமையத்தின் குற்றவியல் விசாரணை பிரிவிடம் ஒப்படைத்ததாக Cha Hoong Foong கூறினார்.

 Tags
caught the bandits

Drive dangerously

Escaped

The Police


பெற்றோர்களின் மோசமான  கண்காணிப்பு;  சிறார்கள்  தொடர்பான  பாலியல்  குற்றங்கள் அதிகரிப்பு

ஷா அலாம், ஜூன் 15 – தங்களது பிள்ளைகளின் சமூக வலைத்தளங்கள் குறித்த ஈடுபாட்டில் பெற்றோர்களின் கண்காணிப்பு குறைவாக இருப்பதால் இவ்வாண்டு சிலாங்கூரில் சிறார்கள் சம்பந்தப்பட்ட பாலியல் குற்றங்கள் அதிகரித்திருப்பதாக சிலாங்கூர் போலீஸ் தலைவர் Hussein Omar Khan தெரிவித்துள்ளார்.

இவ்வாண்டு ஜனவரி 1ஆம்தேதி முதல் இதுவரை மட்டும் சிறார்கள் சம்பந்தப்பட்ட 5,779 பாலியல் குற்றச் செயல்கள் நடந்துள்ளதாக உசேய்ன் கூறியிருக்கின்றார்.

சிறார்கள் எந்தவொரு கட்டுப்பாடும் இன்றி சமூக வலைத்தளங்களில் ஊடுருவுகின்றனர்.

பாலியல் குற்றச்செயல்களில் அவர்கள் ஈடுபடுவதற்கு இது காரணமாக அமைவதாக அவர் கூறினார்.

தங்களது பிள்ளைகள் குறிப்பாக சிறார்கள் சமூக வலைத்தளங்களில் தீவிர ஆர்வமாக இருந்தால் அவர்கள் மேல் எப்போதும் பெற்றோர்கள் விழிப்பாக இருக்க வேண்டும் என உசேய்ன் கேட்டுக்கொண்டார்.


சுங்கை வாங்  பிளாசாவில்  11 வெளிநாட்டு வர்த்தகர்களின் கடைகளை மூட உத்தரவு

கோலாலம்பூர், ஜன 24 – Sungei Wang plaza வணிக வளாகத்தில் 11 கடைகளில் வர்த்தகம் செய்துவந்த வெளிநாட்டு வர்த்தகர்களின் கடைகளை மூடும்படி கோலாலம்பூர் மாநகர் மன்றம் உத்தரவுவிட்டுள்ளது. நேற்று மாலை பின்னேரத்தில் கோலாலம்பூர் மாநகர் மன்றத்தின் அமலாக்கத்துறையினர் மேற்கொண்ட சிறப்பு நடவடிக்கையில் இந்த உத்தரவு பிறப்பிக்கப்பட்டது. வங்காளதேசிகள், பாகிஸ்தானியர்கள் மற்றும் மியன்மார் பிரஜைகள் விற்பனை செய்துவந்த ஜவுளி, காலணிகள், பேக், கை தொலைபேசி உபரி பாகங்கள் மற்றும் கணினி உபரி பொருட்களை விற்பனை செய்துவந்த 14 கடைகளில் திடீர் பரிசோதனை நடத்தப்பட்டதாக கோலாலம்பூர் மாநகர் மன்றம் வெளியிட்ட அறிக்கையில் தெரிவித்துள்ளது.

 Tags
DBKL orders

from Bangladesh

myanmar

operated by traders

pakistan

to close 11 shops


பணியிடத்தில் தொழிலாளர்கள் மீது பாகுபாடு காட்டினால் முதலாளிக்கு RM50,000 அபராதம்!

கோலாலம்பூர், அக்.16- பணியிடத்தில் தொழிலாளர்கள் மீது பாகுபாடு காட்டுவதை மனிதவள அமைச்சு மிகவும் கடுமையாக கருதுகிறது.

இந்த குற்றத்தை புரியும் முதலாளிகளுக்கு 50,000 வெள்ளிக்கு மேல் அபராதம் விதிக்கப்படலாம் என்று மனிதவள அமைச்சர் வி. சிவகுமார் இன்று நாடாளுமன்றத்தில் எச்சரித்தார். குறிப்பாக உடல் அல்லது மனநல குறைபாடுகள் உள்ளவர்களுக்கு பணியிடத்தில் பாகுபாடு காட்டுவதை அனுமதிக்க முடியாது. பாகுபாட்டை எதிர்த்துப் போராடுவதற்கான நடவடிக்கைகளில் ஒன்றாக வேலை வேலை சட்டத்தில் திருத்தங்கள் செய்யப்பட்டுள்ளன. வேலை வாய்ப்பு தொடர்பான பாகுபாடு சிக்கல்கள் தொடர்பான எந்தவொரு புகாரையும் கேட்டு முடிவெடுக்க வேலை வாய்ப்புச் சட்டத்தில் அதிகாரம் இருப்பதையும் அவர் சுட்டிக்காட்டினார்

 Tags
a fine of RM50000

about In the workplace

against to the employer

If discriminated

on workers

V Sivakumar


My 50   மாதந்திர  LRT  பாஸ் சலுகை  தொடர்கிறது

கோலாலம்பூர், பிப் 24 – தினசரி வேலைக்கு செல்வதற்கு பொது போக்குவரத்து வசதியை பயன்படுத்தும் சுமார் 180,000 த்திற்கும் மேற்பட்டோர் நன்மையை பெறும் வகையில் The My 50 மாதந்திர LRT பாஸ் சலுகை தொடர்ந்து நிலைநிறுத்தப்பட்டுள்ளது என பிரதமர் டத்தோஸ்ரீ அன்வார் இப்ராஹிம் தெரிவித்தார். ஜோகூர் பாருவில் வரையரையற்ற MyBAS 50 பயண பாஸ் புதிய திட்டத்தை (SBST ) Prasarana தொடங்கவிருக்கிறது . இத்திட்டத்தில் உள்ளூர் பஸ் சேவையை பயன்படுத்துவோர் நன்மையடைவார்கள் என நிதியமைச்சருமான அன்வார் நாடாளுமன்றத்தில் வரவு செலவு திட்டத்தை சமர்ப்பித்தபோது தெரிவித்தார். மலாக்கா, கூச்சிங் மற்றும் கோத்தா கினபாலு இடங்களுக்கும் SBST திட்டம் விரிவுபடுத்தப்படும். இதற்காக 150 மில்லியன் ரி ங்கிட் ஒதுக்கப்பட்டுள்ளது.

 Tags
bus pass programme

LRT Pass continues

My 50 monthly

unlimited travel


கஞ்சா மிட்டாய்களை சாப்பிட்ட 60 மாணவர்கள் ; மருத்துவமனையில் அனுமதி

கிங்ஸ்டன், அக்டோபர் 4 – ஜமைக்காவில், அறியாமல் கஞ்சா கலந்து மிட்டாய்களை சாப்பிட்ட 60-பதுக்கும் அதிகமான ஆரம்ப பள்ளி மாணவர்கள் மருத்துவமனையில் அனுமதிக்கப்பட்டனர்.

எனினும், ஏழு வயதுக்கும் 12 வயதுக்கும் இடைப்பட்ட அவர்களில் யாரும், மோசமாக பாதிக்கப்படவில்லை என அந்நாட்டு கல்வி – இளைஞர் அமைச்சர் உறுதிப்படுத்தியுள்ளார்.

கஞ்சா மிட்டாய்களை சாப்பிட்ட மாணவர்கள் வாந்தி போன்ற உடல் உபாதைகளுக்கு இலக்கானதோடு, “மாய உலகத்தில்” தள்ளப்பட்டதாக, அமைச்சர் தனது X சமூக ஊடகத்தில் பதிவிட்டுள்ளார்.

அதோடு, மாணவர்கள் உட்கொண்ட மிட்டாயின் புகைப்படத்தையும் அவர் பகிர்ந்துள்ளார்.

அந்த மிட்டாயிலுள்ள, delta THC-8 எனும் பொருள் “உளவியல் மற்றும் போதைப் பொருள்” விளைவுகளை தூண்டும் தன்மை உடையது என, அமெரிக்க ஒழுங்குமுறை நிறுவனம் கூறியுள்ளது.

அதே சமயம், 21 வயதுக்கு கீழ்பட்டவர்கள் அந்த மிட்டாயை உண்ண கூடாது எனவும், FDA – அமெரிக்க உணவு தரக்கட்டுப்பாட்டு பிரிவின் அனுமதியை அது பெறவில்லை என்பதும், அதன் பொட்டலத்தில் குறிப்பிடப்பட்டுள்ளது.

 Tags
60 murid masuk hospital

Termakan gula-gula ganja


நஜீப் தொடர்பான  ரஃபிசியின் மன்னிப்பு  கருத்து  அம்னோவை  பாதிக்காது  ஆய்வாளர்கள் கூறுகின்றனர்

கோலாலம்பூர், செப் 20 – சிறையில் உள்ள முன்னாள் பிரதமர் நஜிப் ரசாக்கிற்கு மன்னிப்பு வழங்குவதை பக்காத்தான் ஹராப்பான் ஏற்காது என்று பிகேஆர் துணைத் தலைவர் ரபிசி ரம்லி கூறியது அம்னோவுக்கு பாதிப்பை கொண்டுவராது என அரசியல் ஆய்வாளர்கள் தெரிவித்துள்ளனர். ரபிசியின் நிலைப்பாடு பக்காத்தான் ஹரப்பான் அல்லது பிரதமர் டத்தோஸ்ரீ அன்வார் இப்ராஹிமின் அதிகாரப்பூர்வ நிலைப்பாடு அல்ல. ரபிசியின் கருத்தினால் பக்காத்தான் ஹரப்பானிலிருந்து தேசிய முன்னணி விலகுவதற்கான சூழ்நிலையை ஏற்படுத்தாது என Akademi Nusantara வின் Azmi Hassan தெரிவித்துள்ளார். எனினும் ரபிசியின் கருத்தினால் அடுத்த மாதம் நடைபெறவுள்ள பெலங்காய் இடைத்தேர்தலில் சில எதிர்ப்பு வாக்குகளை காணக்கூடிய சாத்தியக்கூறுகள் இருந்தாலும் அந்த இடைத்தேர்தல் முடிவு பெரிய பாதிப்பை ஏற்படுத்தாது என்று மலேசிய அறிவியல் பல்கலைக்கழகத்தை சேர்ந்த Azmil Tayeb தெரிவித்தார்.

 Tags
Rafizi’s pardon remark won’t ruffle Umno’s feathers

say analysts


காருக்கு அருகில் இறந்து கிடந்த ஆடவர்

கிளந்தான், கோத்தா பாருவிலுள்ள, கார் நிறுத்துமிடத்தில், 56 வயது ஆடவர் ஒருவர் இறந்து கிடக்கக் காணப்பட்டார். பிற்பகல் மணி 2.20 வாக்கில், காருக்கு அருகில் அவ்வாடவர் சுயநினைவு இன்றி விழுந்து கிடந்ததை கண்ட பொதுமக்கள் தகவல் வழங்கியதாக, கோத்தா பாரு போலீஸ் தலைவர் அசிஸ்டன் கமிஸ்னர் முஹமட் ரோஸ்டி டாவுட் தெரிவித்தார். சம்பவ இடத்தில் மேற்கொள்ளப்பட்ட பரிசோதனையில், முழு ஆடையுடன், உடலில் காயம் எதுவும் இன்றி, சுயநினைவு அற்ற நிலையில் அவ்வாடவர் விழுந்து கிடந்தது கண்டறியப்பட்டதாக முஹமட் ரோஸ்டி சொன்னார். சவப்பரிசோதனையில், அவ்வாடவர் நெஞ்சு வலி காரணமாக உயிரிழந்தது உறுதிப்படுத்தப்பட்டுள்ளதால், அதனை ஒரு திடீர் மரணமாக போலீசார் வகைப்படுத்தியுள்ளனர்.

 Tags
car

dead

found

man

next


உணவு தயாரிக்கும் வளாகங்கள் ;  இரு வாரங்களுக்கு மூட உத்தரவு

சிலாங்கூர், ஆகஸ்ட்டு 28 – அம்பாங் ஜெயாவிலும், செலாயாங்கிலும், உணவு தயாரிப்பு தொழில்துறையில் ஈடுபட்டுள்ள சில வளாகங்களை இரு வாரங்களுக்கு மூட உத்தரவிடப்பட்டுள்ளது.

சுகாதார மற்றும் துப்புரவு விதிமுறைகளை பின்பற்ற தவறியதால், அந்த உத்தரவு பிறபிக்கப்பட்டுள்ளது.

குறிப்பாக, இம்மாதம் 24-ஆம் தேதி, அம்பாங் ஜெயா நகராண்மைக் கழக அதிகாரிகள் மேற்கொண்ட சோதனையில், பண்டார் இண்டா, பண்டான் மேவா ஆகிய இடங்களிலுள்ள இரு தொழிற்சாலைகளும், செலாயாங் உத்தாமாவிலுள்ள, கோழி இறைச்சி கடை ஒன்றும் விதிமுறைகளை மீறி செயல்பட்டது கண்டறியப்பட்டது.

சம்பந்தப்பட்ட தொழிற்சாலைகள், மூலப் பொருட்களை முறையாக வைத்திருக்காதது தெரிய வந்ததால், 1983-ஆம் ஆண்டு உணவு சட்டத்திற்கு கீழ், 14 நாட்கள் மூட உத்தரவிடப்பட்டது.

அதே சமயம், கோழி இறைச்சிக் கடையை சுற்றியுள்ள, கால்வாய்கள், கோழிகளை சுத்தம் செய்தப் பின்னர் விடப்படும் கழிவுப் பொருட்களால் அடைத்து, நீர் தேங்கி, அசுத்தமாக காணப்பட்டதை தொடர்ந்து, அதனை உடனடியாக மூடி துப்புறவு பணிகளை மேற்கொள்ள உத்தரவிடப்பட்டதோடு, 500 ரிங்கிட் அபராதமும் விதிக்கப்பட்டது.

 Tags
for food processing facilities

Two-week closure


அனைத்து  சிறிய –   நடுத்தர  தொழில் துறையில்  குறைந்தபட்ச  சம்பளத்தை  அமல்படுத்துவீர்  -இஸ்மாயில் சப்ரி

கோலாலம்பூர், மார்ச் 7 – ஐந்து தொழிலாளர்களுக்கும் குறைவான தொழிலாளர்களைக் கொண்டுள்ள அனைத்து குறைந்த மற்றும் நடுத்தர தொழில்துறையில் குறைந்தபட்ச 1,500 ரிங்கிட் சம்பள திட்டத்தை உடனடியாக அமல்படுத்தும்படி Bera நாடாளுமன்ற உறுப்பினர் Ismail Sabri Yaakob கேட்டுக்கொண்டார். ஐந்து தொழிலாளர்களுக்கும் குறைவாக உள்ள சிறிய மற்றும் நடுத்தர தொழில்துறைகளில் குறைந்தபட்ச புதிய சம்பளத் திட்டம் அமல்படுத்தப்படுவது எதிர்வரும் ஜூலை 1ஆம் தேதி வரை ஒத்திவைக்கப்பட்டுள்ளது. இந்த சம்பளத் திட்டத்தில் ஏற்படுத்தும் தாமதம் B40 மற்றும் M40 பிரிவினருக்கு பெரும் பாதிப்பை ஏற்படுத்தும் என முன்னாள் பிரதமருமான இஸ்மாயில் சப்ரி இன்று நாடாளுமன்றத்தில் உரையாற்றியபோது தெரிவித்தார்.

 Tags
for all SME s now

implement

RM 1500 minimum wage

says Ismail


சுங்கச்சாவடியில் கட்டணம் செலுத்த அறிவுறுத்திய ஊழியர் மீது காரை விட்டு மோதிய இளைஞர்கள்

உத்திரப் பிரதேசம், ஆகஸ்ட் 9 – உத்திரப் பிரதேசம் மாநிலம் ஹாபூர் நகரில் உள்ள சுங்கச்சாவடியில் கட்டணம் செலுத்தாமல் வலுக்கட்டாயமாக காரில் இருந்து கிளம்பிய சிலர், மனிதாபிமானமற்ற முறையில் சுங்கச்சாவடி ஊழியர் மீது காரை மோதிவிட்டு சென்ற வீடியோ வெளியாகியுள்ளது.

அந்த வீடியோவில், காரில் இருந்த சில இளைஞர்கள் சுங்கச்சாவடியில் இருந்து கட்டணம் செலுத்தாமல் வெளியேறியபோது, சுங்கச்சாவடி ஊழியர் காரை நிறுத்த முயன்றதும்,

ஆனால் காரை ஓட்டி வந்தவர், சுங்கச்சாவடிக்கு வாகனத்தை கொண்டு வந்து ஊழியரை நசுக்க முயன்றதும் பதிவாகி இருந்தது.

கார் மோதியதில் சுங்கச்சாவடி ஊழியர் பலத்த காயம் அடைந்த நிலையில், இந்த சம்பவம் தொடர்பாக பில்குவா போலீசார் வழக்குப்பதிவு செய்துள்ளனர்.

 Tags
Car rider tries to crush the toll plaza worker

in Hapur

over toll payment


முடி வெட்டும் தொழிலாளி விபத்து ; கை துண்டிக்கப்பட்டு உயிரிழந்தார்

ஜொகூர், ஜாலான் பத்து பஹாட் – மெர்சிங்கில், இழுவை வாகனத்தை உரசிய மோட்டார் சைக்கிளோட்டி ஒருவர், கை துண்டிக்கப்பட்டு சம்பவ இடத்திலேயே உயிரிழந்தார்.

நள்ளிரவு மணி 12.20 வாக்கில் நிகழ்ந்த அவ்விபத்தில் 18 வயது முஹமட் ஹாசிக் ஐகால் உயிரிழந்ததை, குளுவாங் மாவட்ட போலீஸ் தலைவர் அசிஸ்டன் கமிஸ்னர் பஹாரின் முஹமட் நோ உறுதிப்படுத்தினார்.

மெர்சிங்கிலிருந்து வந்த மோட்டார் சைக்கிளோட்டி, எதிர்புறத்திலிருந்து வந்த இழுவை வாகனத்தை உரசி விபத்துக்குள்ளானதாக நம்பப்படுகிறது.

இழுவை வாகன ஓட்டுனருக்கு காயம் எதுவும் ஏற்படவில்லை. எனினும், கம்பத்து மக்களின் தாக்குதலுக்கு அஞ்சி அவர் வாகனத்தை நிறுத்தாமல் மெர்சிங் நோக்கி செலுத்தியுள்ளார்.

பின்னர், குளுவாங் போக்குவரத்து அமலாக்க புலனாய்வுப் பிரிவுக்கு நேரடியாக வந்து அவர் அவ்விபத்து தொடர்பில் புகார் அளித்ததாக, பஹாரின் சொன்னார்.

சம்பவ இடத்தில், சாலை விளக்கு இன்றி இருள் சூழ்ந்திருந்ததால் அவ்விபத்து நிகழ்ந்திருக்கலாம் என நம்பப்படுகிறது.

 Tags
an accident

Barber lost

died in

his hand


மலேசியாவில் பிறப்பு விகிதம் குறைந்து வருகிறது.

கோலாலம்பூர், செப்டம்பர் 23 – தேசியப் பதிவுத் துறையின் (NRD) தரவுகளின் படி மலேசியாவில் பிறப்பு விகிதம் குறைந்துள்ளது. மலேசியாவில் 1995-ஆம் ஆண்டில் பிறப்பு விகிதம் 581,234 பேராக உச்சத்தை எட்டியதாக தேசியப் பதிவுத்துறையின் புள்ளி விவரம் தெரிவித்துள்ளது.

2014-ஆம் ஆண்டுக்குப் பிறகு மலேசியாவில் பிறப்பு விகிதம் 2020-ஆம் ஆண்டில் பாதியாக குறைந்துள்ளது. 2014-இல் பிறப்பு விகிதத்தின் அண்மைய உச்சநிலை 547,763 பேராக இருந்தததைத் தேசிய பதிவுத்துறை சுட்டிக்காட்டியது. அதன் பின்னர் பிறப்பு விகிதம் 2020-இல் அரை மில்லியனுக்கும் குறைவாக குறைந்துள்ளது.

கடந்த ஆண்டு 437,710 குழந்தைகள் பிறந்தன. செப்டம்பர் மாத நிலவரப்படி, இந்த ஆண்டு இதுவரை 267,246 குழந்தைகள் பிறந்துள்ளன. கடைசியாக 440,000க்கும் குறைவான பிறப்புகளின் எண்ணிக்கை 1980-இல் 431,637 ஆக இருந்தது. பின்னர், 1980-களில் பிறப்பு விகிதம் சீராக உயர்ந்து 1990-களில் அரை மில்லியனுக்கும் அதிகமான குழந்தைகள் பிறந்தன.

 Tags
1980s

2014

Birth rate

downward slope

heading

last seen

level

malaysia

NRD data


சிலாங்கூரில், வனப் பூங்காக்களும், மலையேறும் பகுதிகளும் பிப்ரவரி முதலாம் தேதி திறக்கப்படும்

சிலாங்கூர் , ஜன 19 – சிலாங்கூரிலுள்ள வனப் பூங்காக்களும், நடைப்பயணம் மற்றும் மலையேறும் நடவடிக்கைகளுக்குப் பிரபலமான இடங்களும் பிப்ரவரி முதலாம் தேதி தொடங்கி பொதுமக்களுக்கு திறக்கப்படுமென, மாநில வனத்துறை தெரிவித்தது.

ஹூலு சிலாங்கூர் வனப்பகுதி, மத்திய சிலாங்கூர் வனம் மற்றும் கிள்ளான் கடற்கரை வனப்பகுதிகளிலுள்ள, ஆறு சுற்றுச்சூழல் வனப் பூங்காக்களும், மலையேறும் நடவடிக்கைகளுக்குப் பயன்படுத்தப்படும் பாதைகளும் அதில் அடங்குமென, மாநில வனதுறை முகநூல் பதிவு வாயிலாக தெரிவித்தது.

அதே சமயம், மலையேறிகளின் வழிகாட்டிகள் அல்லது தன்னார்வலர்களின் சேவைகளும் அதே நாளில் மீண்டும் தொடங்கப்படும். அதனால், மலையேறும் நடவடிக்கைகளில் ஈடுபட விரும்புபவர்கள், அதற்கான அனுமதியை பெற்றுக் கொள்ளுமாறு கேட்டுக் கொள்ளப்படுகின்றனர்.

மோசமான வானிலை காரணமாக, சிலாங்கூரிலுள்ள அனைத்து வனப் பூங்காக்களும், மலையேறும் பகுதிகளும், முகாமிடும் தளங்களும் கடந்தாண்டு டிசம்பர் 17-ஆம் தேதி தற்காலிகமாக மூடப்பட்டது குறிப்பிடத்தக்கது.

 Tags
forest parks and trekking areas will open on February 1

In Selangor


‘சூட்கேசில்’ பெண்ணின் அழுகிய சடலம் கண்டெடுக்கப்பட்ட சம்பவம் ; இருவரிடமிருந்து வாக்குமூலம் பெறப்பட்டுள்ளது

ஜொகூர், கூலாய் பேருந்து நிலையத்தில், சூட்கேசில் பெண் ஒருவரின் சடலம் அழுகிய நிலையில் கண்டெடுக்கப்பட்ட சம்பவம் தொடர்பில், இதுவரை இருவரிடமிருந்து வாக்குமூலம் பெறப்பட்டுள்ளதாக, ஜொகூர் மாநில போலீஸ் தலைவர் டத்தோ கமாரூல் ஜாமான் மாமாட் தெரிவித்தார்.

அதே சமயம், சவப்பரிசோதனை அறிக்கை வாயிலாக, புதிய ஆதாரம் எதுவும் கிடைக்கும் என எதிர்ப்பார்க்கப்படுவதால், அதற்காக காத்திருப்பதாகவும், கமாரூல் ஜாமான் சொன்னார்.

உயிரிழந்த பெண்ணின் உடல் அழுகிய நிலையில் கண்டெடுக்கப்பட்டதால், அவரது கை ரேகையை அடையாளம் காண முடியவில்லை. அதனால், இதுவரை அச்சம்பவம் தொடர்பில் விசாரணை மேற்கொள்ள தெளிவான தடயம் எதுவும் கிடைக்கவில்லை.

சம்பந்தப்பட்ட பெண்ணின் கையில் BCG தடுப்பூசியை போட்டுக் கொண்டதற்கான அடையாளம் எதுவும் இல்லை என்பதை மட்டுமே வைத்து, அவர் ஒரு அந்நிய நாட்டு பெண்ணாக இருக்கக்கூடும் என போலீஸ் கணித்துள்ளதையும் கமாரூல் ஜாமான் சுட்டிக் காட்டினார்.

 Tags
2 individuals

body

evidence

in the case

of a woman's

of the discovery

to take

were called


70  ஆண்டுகளுக்குப் பிறகு இந்தியாவில்  4 சிறுத்தை குட்டிகள் பிறந்தன

புது டில்லி, மார்ச் 30 – உலகிலேயே அதிவேகமாக ஓடக் கூடிய சிறுத்தைகள் இந்தியாவில் 1952-ஆம் ஆண்டில் அதிகாரப்பூர்வமாக அழிந்து விட்டதாக அறிவிக்கப்பட்ட நிலையில், 70 ஆண்டுகளுக்குப் பிறகு அந்நாட்டு மண்ணில் நான்கு சிறுத்தை குட்டிகள் பிறந்துள்ளன.

தங்களது காட்டில் மீண்டும் சிறுத்தைகளைக் கொண்டு வர பல ஆண்டுகளாக முயற்சிகளை மேற்கொண்டு வந்த இந்தியா, கடந்தாண்டு நமிபியாவிலிருந்து 8 சிறுத்தைகளையும், கடந்த மாதம் 12 சிறுத்தைகளை தென்னாப்பிரிக்காவில் இருந்தும் கொண்டு வந்தது.

அந்த சிறுத்தைகளைக் கொண்டு இனப்பெருக்கம் செய்ததில், நமிபியாவில் இருந்து கொண்டு வரப்பட்ட பெண் சிறுத்தை நான்கு குட்டிகளை ஈன்றுள்ளது.

 Tags
70 years ago

cubs born

First cheetah

in India

since extinction


நிலவின் சுற்றுப்பாதையில் வெற்றிகரமாக நுழைந்தது இந்தியாவின் சந்திரயான்-2 விண்கலம

இந்தியா ஆகஸ்ட் 6 – நிலவின் சுற்றுப்பாதைக்குள் பயணிக்க தொடங்கிய இந்தியாவின் சந்திரயான்-3 விண்கலம் வெற்றிகரமாக நிலவின் சுற்றுப்பாதைக்குள் நுழைந்துள்ளது.

இதன்மூலம் நிலவுக்கு மிகவும் அருகில் தற்போது சந்திரயான்-3 விண்கலம் நிலைகொண்டுள்ளது. இதனால், சந்திரயான்-3 பயணத்தில் இது முக்கியமான கட்டமாக பார்க்கப்படுகிறது.

இதுதொடர்பாக இஸ்ரோ வெளியிட்டுள்ள செய்தியில், “சந்திரயான்-3 வெற்றிகரமாக நிலவின் சுற்றுப்பாதையில் செலுத்தப்பட்டது. சந்திரயான்-3 தற்போது சந்திர ஈர்ப்பு விசையை உணர்கிறது. நிலவின் சுற்றுப்பாதையை படிப்படியாக குறைக்கும் நடவடிக்கை இரவு 11 மணிக்கு திட்டமிடப்பட்டுள்ளது” என்று தெரிவித்தது.

அடுத்த 20 நாட்கள் சந்திரயான் விண்கலம், நிலவை அதன் நீள்வட்ட சுற்றில் சுற்றிய பின் அது ஆகஸ்ட் 23ஆம் தேதி நிலவில் தரை இறங்கும்.

இதுவரை எந்த நாடும் நிலவின் தென்துருவத்தை ஆராயும் பணியை தொடங்காத நேரத்தில், இந்தியா சந்திரயான்-2 விண்கலத்தை நிலவின் தென்துருவ பகுதிக்கு அனுப்பியது குறிப்பிடத்தக்கது.

 Tags
Chandrayaan-3 enters Moon's orbit

one step closer

to making cosmic history


ஒருவரை கும்பலாக தாக்கிய 3 பேர் கைது

நிபோங் தெபால் , ஜூன் 30 – நிபோங் தெபால், ஜாலான் சுங்காய் உடாங் எனும் இடத்தில் ஒரு நபரை காரினுள் வைத்து தாக்கிய குற்றத்திற்காக 3 உள்நாட்டு ஆடவர்களை போலீசார் கைது செய்துள்ளனர்.

அச்சம்பவதில் பாதிக்கப்பட்டவரை கருப்பு நிற , டொயோட்டா வெல்ஃபயர் (Toyota Vellfire) வகை காரினுள் வலுக்கட்டாயமாக இழுத்து தாக்கியதாக தெரிய வந்துள்ளது.

அதனை அடுத்து போலீசுக்கு கிடைத்த 2 புகார்களின் அடிப்படையில் , அவர்கள் மேற்கொண்ட தொடர் சோதனை முடிவில் 3 சந்தேக நபர்களை கைது செய்ததுடன், அவர்கள் சம்பவத்தின்போது பயன்படுத்திய வாகனத்தையும் பறிமுதல் செய்துள்ளனர்.

பாதிக்கப்பட்டவர் சந்தேக நபர் ஒருவரிடம் கடன் பாக்கியை திரும்ப செலுத்தாதினால் இச்சம்பவம் நடந்துள்ளதென விசாரணையில் தெரிய வந்துள்ளது.

 Tags
Kerana hutang

lelaki dikasari

sekumpulan individu


சீனப் பயணிகளுக்கு முன்கூட்டியே  கோவிட்  பரிசோதனை  ஐரோப்பிய ஒன்றியம்  ஆலோசனை

பிரசல்ஸ், ஜன 4 சீனப் பயணிகள் தங்களது நாட்டிலிருந்து வெளியேறுவதற்கு முன்னதாகவே கோவிட் பரிசோதனையை மேற்கொள்வதை அறிமுகப்படுத்தும் ஆலோசனைக்கு ஐரோப்பிய ஒன்றியத்தை சேர்ந்த பெரும்பாலான நாடுகள் இணக்கம் தெரிவித்துள்ளன. ஐரோப்பிய ஒன்றியத்தின் 27 உறுப்பு நாடுகளைச் சேர்ந்த சுகாதார நிபுணர்களின் பாதுகாப்பு குழு கூட்டத்திற்குப் பின் இந்த முடிவு எடுக்கப்பட்டது. சீனாவிலிருந்து வரும் அனைத்து பயணிகளும் முகக்கவசம் அணிந்திருக்க வேண்டும் என்றும் அந்த ஒன்றியம் வலியுறுத்தியுள்ளது. இந்த விவகாரத்தில் ஒருங்கிணைந்த நடவடிக்கை எடுக்கப்பட வேண்டும் என்ற ஆலோசனையையும் ஐரோப்பிய ஒன்றிய நாடுகள் முடிவு செய்துள்ளன.

 Tags
advises

chinese

covid

early

test

Travelers


மக்களே கவனம்; மோசமடைகிறது காற்றுத் தூய்மைக்கேடு

கோலாலம்பூர், செப் 30 – நாட்டில் காற்றுத் தூய்மைக்கேடு மோசமட்டைந்து வருவதால், எச்சரிக்கை நடவடிக்கைகளை எடுக்குமாறு பொதுமக்களை அறிவுறுத்துகிறது சுகாதார அமைச்சு. வெளி நடவடிக்கைகளை குறைத்துக் கொள்ளுதல், முக கவசம் அணிந்துக் கொள்ளுதல், போதுமான நீர் பருகுவது போன்ற அம்சங்களில் கவனம் செலுத்துமாறு அமைச்சு மக்களை கேட்டுக் கொண்டுள்ளது.

காற்று மாசு குறியீட்டு மேலாண்மை அமைப்பு வெளியிட்ட தகவல் படி நெகிரி செம்பிலான் நீலாயில் API அளவீடு 148 ஆகப் பதிவாகியுள்ளது. செராஸ் மற்றும் ஷா ஆலாமிலும் காற்றின் தரம் ஆரோக்கியமற்ற நிலையைப் பதிவு செய்துள்ளன.

இது பிற இடங்களிலும் பரவும் அபாயம் இருப்பதால் பொதுமக்கள் கவனமுடன் இருக்க கேட்டுக் கொள்ளப்படுகின்றனர்.

இருமல், சளி, ஆஸ்துமா, கண் எறிச்சல் போன்ற உபாதைகள் ஏற்பட்டால் அலட்சியமாக இல்லாமல் உடனடியாக மருத்துவரை அணுக வேண்டும் என அமைச்சு கூறியுள்ளது.

 Tags
as air quality hits unhealthy levels

in some states in Malaysia

Public advised to avoid outdoor activities


பயணப் பெட்டியில் திணிக்கப்பட்ட தாயின் சடலம் ; நேரடியாக போலீஸ் நிலையத்தில் சரணடைந்த பெண்ணால் பரபரப்பு

இந்தியா, புது டெல்லியில், தாயை கொன்ற 35 வயது பெண், அவரது சடலம் வைக்கப்பட்டிருந்த பயணப் பையுடன் நேரடியாக போலீஸ் நிலையத்திற்கு சென்று சரணடைந்த சம்பவம் பரபரப்பை ஏற்படுத்தியுள்ளது.

நேற்று காலை, பிலெகஹாலி எனுமிடத்தில் அச்சம்பவம் நிகழ்ந்தது.

தாயின் சடலத்துடன் போலீஸ் நிலையத்திற்கு சென்ற அப்பெண் உடனடியாக கைதுச் செய்யப்பட்டார்.

தனது தாய்க்கு, இருபதுக்கும் அதிகமான தூக்க மாத்திரைகளை கொடுத்து பின்னர் கழுத்தை நெரித்து அப்பெண் கொலை செய்தது தொடக்க கட்ட விசாரணையில் தெரிய வந்துள்ளது.

சம்பந்தப்பட்ட பெண்ணின் கணவன் வீட்டாருக்கும், அவரது தாயாருக்கும் இடையில் ஏற்பட்ட பிரச்சனையே, அக்கொலைக்கான காரணம் என கூறப்படுகிறது.

 Tags
anak

bunuh

dalam beg pakaian

ibu

sebelum simpan


பூச்சோங்கில் குடும்பத்தாரிடம் 3 கிலோ தங்கத்தை கொள்ளையடித்த  கும்பல்

கோலாலம்பூர், ஏப்ரல் 2 – பூச்சோங், தாமான் கின்ராராவில் ( Taman Kinrara) ஒரு குடும்பத்திடம் இருந்து 3 கிலோ தங்கத்தை கொள்ளையடித்து சென்ற 8 முகமூடி கும்பல்காரர்களை போலீஸ் தேடி வருகிறது.

அதிகாலை நேரத்தில் வீட்டின் முன் நின்றுக் கொண்டிருந்த ஆடவரை , முகமூடி அணிந்திருந்த 8 ஆடவர்கள் கையில் பாராங்கத்தியைக் கொண்டு மடக்கினர்.

பின்னர் , 24 வயதான அந்த ஆடவரை பல முறை முகத்தில் குத்திய அந்த திருட்டுக் கும்பல், வீட்டில் எங்கு நகை ஒளித்து வைக்கப்பட்டுள்ளது எனக் கேட்டு மிரட்டியது .

அதைத் தொடர்ந்து வீட்டிற்குள் நுழைந்த அந்த கும்பல், அந்த நபரின் தாயாரிடம் , நகைகளை ஒப்படைக்குமாறு உத்தரவிட்டது.

3 கிலோ நகைகளுடனும், ஐயாயிரம் ரிங்கிட் ரொக்கத்துடனும் அந்த வீட்டிலிருந்து தப்பிப்பதற்கு முன்னர், அந்த திருட்டு கும்பல் வீட்டிலிருந்த அனைத்து அறைகளுக்குள்ளும் புகுந்து சோதனையிட்டதாக, செர்டாங் மாவட்ட போலீஸ் தலைவர் AA. அன்பழகன் தெரிவித்தார்.

 Tags
8 rob family

in puchong

of 3kg

of jewellery


உறவுக்காரருக்கு  அரசாங்க குத்தகையா ?முஹிடினை விசாரித்த  MACC

கோலாலம்பூர், பிப் 17 – உறவினருக்கு பில்லியன் ரிங்கிட் மதிப்பிலான அரசாங்க குத்தகையை வழங்கியதாக செய்யப்பட்ட புகார் தொடர்பில், முன்னாள் பிரதமரும் பெர்சாத்து கட்சியின் தலைவருமான டான் ஶ்ரீ முஹிடின் யாசினை, MACC – மலேசிய ஊழல் தடுப்பு ஆணையம் விசாரித்திருக்கின்றது.

அவரை MACC நேற்று விசாரணைக்கு அழைத்ததாக , நம்பந்தகுந்த தரப்பு கூறியுள்ளது.

கோவிட் – 19 ஊக்குவிப்புத் திட்ட நிதியின் மூலமாக பெர்சாத்து கட்சி 30 கோடி ரிங்கிட்டைப் பெற்றதாக கூறப்படுவது தொடர்பில், MACC அதன் விசாரணை அறிக்கையை நிறைவு செய்யும் தருவாயில் இருப்பதாகவும், அந்த தரப்பு குறிப்பிட்டுள்ளது.

அந்த விசாரணை அறிக்கை பின்னர் , மேற் நடவடிக்கைக்காக தேசிய சட்டத் துறை அலுவலகத்திடம் ஒப்படைக்கப்படுமெனவும் கூறப்பட்டுள்ளது.

 Tags
contract to 'relative'

macc

quizzes Muhyiddin over


வீட்டிற்குள்  புகுந்து  அரசு பணியாளர் கற்பழித்ததை  ஆடவன்  ஒப்புக்கொண்டான்

ஈப்போ, ஏப் 29 – அரசு பணியாளரின் வீட்டிற்குள் கடந்த வாரம் நுழைந்து அவரை கற்பழித்தது உட்பட கட்டுமான தொழிலாளி ஒருவர் மீது ஈப்போ செஷன்ஸ் நீதிமன்றத்தில் மூன்று குற்றச்சாட்டுக்கள் சுமத்தப்பட்டது. நீதிபதி Ainul Shahrin Mohamad முன்னிலையில் கொண்டுவரப்பட்ட குற்றச்சாட்டை 43 வயதுடைய Hassan Ahmad ஒப்புக்கொண்டார். 38 வயதுடைய பெண்ணை கற்பழித்ததோடு அவருக்கு மரணம் ஏற்படுத்தப்போவதாக அந்த ஆடவன் மீது குற்றஞ்சாட்டப்பட்டது. கடந்த ஏப்ரல் 17ஆம் தேதி இரவு 10 மணி முதல் மறுநாள் அதிகாலை மணி 1.47 வரை சுங்கத்துறை குடியிருப்பு பகுதியில் இக்குற்றதை புரிந்துதாக அந்த ஆடவன் மீது குற்றஞ்சாட்டப்பட்டது. அந்த ஆடவனுக்கு ஜாமின் வழங்கப்படவில்லை. எதிர்வரும் மே 22 ஆம் தேதி அவனுக்கு எதிராக தீர்ப்பு வழங்கப்படும் என நீதிபதி Ainul Shahrin Mohamad தெரிவித்தார்.

 Tags
careless

public servant

raping a

to confess to being

Urge Binan


உள்நாட்டு  உயர்க்கல்வி  நிலையங்களில்  மருத்துவம், மருந்தகம் பல்மருத்துவம்  பயில்வதற்கு  ஜே.பி.ஏ உபகாரச்  சம்பளத்திற்கான  விண்ணப்பம் நீட்டிப்பு

கோலாலம்பூர், ஜூன் 20 – அண்மையில் வெளியான கடந்த ஆண்டு எஸ்.பி.எம் தேர்வு முடிவில் 9 A நிலையில் சிறந்த அடைவு நிலை பெற்ற மாணவர்கள் உள்நாட்டு பல்கலைக்க கழகங்களில் மருத்துவம், மருந்தியல் மற்றும் பல் மருத்துவத் துறையில் பயில்வதற்கான பொதுச் சேவைத்துறையின் உபகாரச் சம்பளத்திற்கு விண்ணப்பம் செய்வதற்கான இறுதி நாள் ஜூன் 23 ஆம் தேதிவரை நீட்டிக்கப்பட்டுள்ளது. உள்நாட்டு பல்கலைக்கழகங்கள் மற்றும் தனியார் உயர்க்கல்வி நிலையங்களில் அந்த மூன்று துறைகளிலும் பயில்வதற்கு விண்ணப்படும் செய்வோருக்கு மட்டுமே ஜே.பி.ஏ உபகாரச் சம்பளத்திற்கு மனுச் செய்யலாம்.

குறைந்தபட்சம் 9+ பெற்ற 601 மாணவர்கள் இந்த உபகாரச் சம்பள கல்வி திட்டத்திற்கு தேர்வு செய்யப்பட்டுள்ளனர். அவர்களில் 48 விழுக்காட்டினர் பூமிபுத்ராக்கள், 45 விழுகாட்டினர் சீனர்கள் மற்றும 7 விழுக்காடு இந்தியர்களாவர். இவர்களில் 310 பேர் பிரிட்டன், அமெரிக்கா மற்றும் ஆஸ்திரேலியாவில் தேர்ந்தெடுக்கப்பபட்ட துறைகளில் கல்வி பயில்வதற்கான கடனுதவிக்கும் தேர்வு பெற்றுள்ளனர். இந்திட்டத்தின் கீழ் பட்டம் பெற்ற பின் அரசாங்க சேவையில் வேலை செய்வோர் முழு உபகரச சம்பளத்திற்கு தகுதிபெறமுடியும். அதே வேளையில் பட்டம் பெற்ற பின் அரசு சார்புடைய நிறுவனங்களில் வேலை செய்வோர் தங்களது கட்டணத்தில் 25 விழுக்காடு செலவு தொகையை திரும்ப செலுத்த வேண்டும்.தனியார் துறையில் வேலை செய்யும் விருப்புரிமை கொண்டவர்கள் 50 விழுக்காடு செலவுத் தொகையை திரும்ப செலுத்த வேண்டும்.

 Tags
dentistry

for medicine

only at local varsities

pharmacy

says JPA

Sponsorship


தேசிய தினக் கொண்டாட்டம் ; LRT, MRT, மோனோரேல் சேவைகள் அதிகாலை மணி நான்குக்கு தொடங்கும்

பெட்டாலிங் ஜெயா, ஆகஸ்ட்டு 23 – இம்மாதம் 31-ஆம் தேதி, தேசிய தினக் கொண்டாட்டத்தை முன்னிட்டு, Rapid KL நிறுவனத்தின் கீழ் இயங்கும், LRT, MRT, மோனோரேல் இலகு இரயில் சேவைகள் அதிகாலை மணி நான்கு தொடங்கி சேவையை வழங்கும்.

அதனை ஓர் அறிக்கையின் வாயிலாக Rapid KL நிறுவனம் தெரிவித்தது.

2023 தேசிய தினக் கொண்டாட்டத்தை கண்டு களிக்க, புத்ராஜெயா சதுக்கத்துக்கு செல்ல விரும்பும் பொதுமக்களின் வசதிக்காக அந்த சேவை நேர நீட்டிப்பு அறிவிக்கப்பட்டுள்ளது.

அதே சமயம், புத்ராஜெயா MRT நிலையத்திலிருந்து, புத்ராஜெயா சதுக்கத்துக்கு செல்ல, இலவச பேருந்து சேவைகளும் எற்படுத்தி தரப்படவுள்ளன. அதற்காக 50 பேருந்துகள் சேவையில் ஈடுபடுத்தப்படுமென, Rapid KL தெரிவித்துள்ளது.

 Tags
LRT

Monorel

mrt

mula operasi pukul 4 pagi

sempena Hari Merdeka


வீட்டின் உரிமையாளரால் வாடகை வீட்டில் பூட்டி வைக்கப்பட்ட ஆடவர் இறந்த சம்பவம்; குற்ற அம்சம் எதுவும் இல்லை

கோலாலம்பூர், ஆக 16 –  கோத்தா டாமன்சாராவில் வாடகைக்கு தங்கியிருந்த ஆடவரை வாடகை கொடுக்காததால் அந்த வீட்டின் உரிமையாளர் வீட்டிலேயே பூட்டி வைத்தப்பிறகு, அந்த ஆடவருக்கு மாரடைப்பு ஏற்பட்டு இறந்த விவகாரத்தில்   எந்தவொரு குற்ற அம்சமும் இல்லையென   விசாரணையில் கண்டறியப்பட்டதாக பெட்டாலிங் ஜெயா மாவட்ட போலீஸ் தலைவர்  Mohamad Fakhrudin  Abdul Hamid  தெரிவித்துள்ளார்.

அந்த வீட்டின்   இரும்பு கேட் மட்டுமே   வெளிப்பகுதியில் பூட்டப்பட்டிருந்தது.  தொடக்கத்தில் வீட்டில் தங்கியிருந்தவர்  பட்டினியால் மரணம் அடையும்வரை  அடைத்து வைக்கப்பட்டிருந்ததாக  கூறப்பட்டது.

ஆனால் எங்களது விசாரணையில் உள்ளேயிருந்து பிரதான கதவை திறந்திருக்க முடியும் என்பதோடு அதோடு  அவ்வீட்டில் இருந்தவர்  உதவி கோரி கூச்சல் போடவோ அல்லது அவரது குடும்பத்தினர் மற்றும் அண்டை வீட்டுக்காரர்களிடம் கூட தொடர்புகொள்ளவில்லை என   Mohamad  Fakhrudin   கூறினார்.

இது தொடர்பான விசாரணைக்கு,  மரணம் அடைந்த ஆடவரின் குடும்ப உறுப்பினர்கள், 5 000 ரிங்கிட் வாடகை கொடுக்காததால் வீட்டிலேயே அடைத்து வைத்ததனால்தாம் அவ்வாடவர் இறந்ததாக கூறியிருந்தனர்.

இதன் தொடர்பில் விரைவில் அரசாங்க தரப்பு வழக்கறிஞரை நாங்கள் விரைவில் தொடர்பு கொள்வோம் என  அவர் தெரிவித்தார்.

 Tags
9 saksi dipanggil

Kes kematian

kondo

tiada unsur jenayah


வாகனம் ஓட்டும் அனுமதி ; வாகனமோட்டிகள் இனி பத்தாண்டுகள் வரையில் புதுபித்துக் கொள்ளலாம்

வாகனமோட்டிகள் இனி தங்கள் வாகனம் ஓட்டும் அனுமதியை, பத்தாண்டுகள் வரையில் புதுப்பித்துக் கொள்ளலாம் என, போக்குவரத்து அமைச்சர் அந்தோணி லோக் தெரிவித்தார்.

இதற்கு முன், ஆண்டுதோறும் அல்லது அதிகபட்சமாக ஐந்தாண்டுகள் வரையில், வாகனமோட்டிகள் தங்கள் வாகனமோட்டும் அனுமதியை புதுப்பித்துக் கொள்ள அனுமதி வழங்கப்பட்டது.

எனினும், புதிய அறிவிப்பின்படி, அடுத்த வாரம் திங்கட்கிழமை தொடங்கி, வாகனம் ஓட்டும் அனுமதியை, பத்தாண்டுகளுக்கு புதுப்பிக்க, சாலை போக்குவரத்து துறை அலுவலகம் அல்லது முகப்புகளில் வாகனமோட்டிகள் விண்ணப்பம் செய்யலாம் என அந்தோணி லோக் தெரிவித்தார்.

அதே சமயம், வாகனம் ஓட்டும் அனுமதியை பத்தாண்டுகளுக்கு புதுப்பிக்க விரும்பும் வாகனமோட்டிகளுக்கு, ஒன்பது ஆண்டுகளுக்கு புதுப்பிக்கும் கட்டணம் மட்டுமே விதிக்கப்படும்.

வாகனம் ஓட்டும் தகுதியை பெற்ற மலேசியர்களுக்கு மட்டுமே அந்த சலுகை வழங்கப்படும்.

 Tags
Drivers can

for 10 years

now renew licence


சீ காற்பந்து  மலேசியாவின்  கனவு சிதைந்தது

நொம்பென், மே 9- சீ விளையாட்டின் காற்பந்துப் போட்டியில் அரையிறுதி ஆட்டத்திற்கு தேர்வு பெறும் மலேசியாவின் கனவு சிதைந்தது.

நேற்றிரவு பி பிரிவுக்கான மூன்றாவது ஆட்டத்தில் வியட்னாம் குழுவுடன் 2 -1 என்ற கோல் கணக்கில் மலேசியாவின் Harimau Muda அணி தோல்வி கண்டதன் மூலம் அரையிறுதி ஆட்ட வாய்ப்பை மலேசியா இழந்துள்ளது.

இதுவரை விளையாடிய மூன்று ஆட்டங்களிலும் வெற்றி பெற்றதன் மூலம் வியாட்னாம் அரையிறுதி ஆட்டத்திற்கு தகுதி பெற்றிருக்கிறது.

இதனிடையே மற்றொரு ஆட்டத்தில் தாய்லாந்து 2-1 என்ற கோல் கணக்கில் லாவோஸ் குழுவை வென்றதன் மூலம் அரையிறுதி ஆட்டத்திற்கு முன்னேறியுள்ளது.

 Tags
of Malaysia

Sea football

The dream

was shattered


கொலைக் குற்றச்சாட்டு : மரண தண்டனையை எதிர்நோக்கியிருக்கும் இரு நண்பர்கள்

பேராக், ஈப்போவில், போலீஸ் தடுப்புக் காவலில் இருந்து தப்பி வந்த ஆடவனை கொலை செய்ததாக நம்பப்படும் இரு நண்பர்களுக்கு எதிராக மாஜிஸ்திரேட் நீதிமன்றத்தில் குற்றம்சாட்டப்பட்டது.

28 வயது எம். ஷார்ட் யானந்தம், 31 வயது ஜி. கேசவராஜ் ஆகிய இருவரும் 37 வயது தி. மூர்த்தி என்ற ஆடவரை கொலை செய்ததாக குற்றச்சாட்டை எதிர்நோக்கியுள்ளனர்.

கடந்தாண்டு, டிசம்பர் மாதம் 30-ஆம் தேதி இரவு மணி 10.40 வாக்கில் அவர்கள் அக்குற்றத்தை புரிந்ததாக நீதிமன்றத்தில் தெரிவிக்கப்பட்ட வேளை; குற்றம் நிரூபிக்கப்பட்டால் மரண தண்டனை விதிக்கப்படலாம். இவ்வழக்கு விசாரணை மார்ச் ஆறாம் தேதி செவிமடுக்கப்படும்.

முன்னதாக, போலீஸ் தடுப்புக் காவலில் இருந்து தப்பி வந்த ஆடவனின் சடலம், காயங்களுடன் பேராக், செமோரிலுள்ள, வீடொன்றின் முன்புறம் கண்டெடுக்கப்பட்டது குறிப்பிடத்தக்கது.

 Tags
accused

death

face

murder

Penalty

two friends


சமுத்ராயான் திட்டத்தின் மூலம் கடலின் ஆழத்தை ஆராய இந்தியா தயாராகிறது

இந்தியா ஆகஸ்ட் 5 – கடலுக்கு அடியில் 6,000 மீட்டர் வரை மனிதனை அனுப்பும் சமுத்ராயான் திட்டத்திற்கு இந்தியா மிகவேகமாக தயாராகி வருகிறது.

ஆழ்கடலில் இதுவரை கண்டறியப்படாத வளங்கள், வெளி உலகிற்கு தெரியாத மர்மங்கள் உள்ளிட்டவற்றை வெளிக்கொணர மனிதர்களுடன் கடலுக்கு அடியில் 6000 மீட்டர் ஆழத்துக்கு சென்று ஆய்வு நடத்தும் திட்டம்தான் ‘சமுத்ராயான்’.

இந்த திட்டத்தை செயல்படுத்த மனிதர்களுடன் நீரில் மூழ்கியபடி செல்லும் வாகனம் உருவாக்கப்படுகிறது.

மேலும், சமுத்ராயான் திட்டம் அமல்படுத்துவதன் மூலம் கடலடி ஆய்வு பணிகளை மேற்கொள்வதற்கான நீர்மூழ்கி கலத்தை பெற்றுள்ள அமெரிக்கா, ரஷ்யா, ஜப்பான், பிரான்ஸ், சீனா போன்ற நாடுகளின் வரிசையில் இப்போது இந்தியாவும் இணைகிறது.

இந்த திட்டமானது வரும் 2026ஆம் ஆண்டு நிறைவும் பெறும் நிலையில், தற்போது ஆழ்கடல் ஆய்வுகளை மேற்கொள்ளும் வாகனங்களின் சோதனை நடைபெற்று வருவது குறிப்பிடத்தக்கது.

 Tags
Gravitas

India set to explore the depths of the ocean

with the Samudrayaan project


காட்டுத் தீ ; கருகிய நிலையில் 18 சடலங்கள் கண்டெடுப்பு

ஏதென்ஸ், ஆகஸ்ட்டு 23 – கிரீஸ், தாடியா (Dadia) தேசியப் பூங்காவில், அந்நிய குடியேறிகள் என நம்பப்படும் 18 பேரின் கருகிய உடல்கள் கண்டெடுக்கப்பட்டுள்ளன.

இதுவரை யாரும் காணாமல் போனதாக புகார் செய்யப்படாததால், உயிரிழந்தவர்கள் கள்ளக் குடியேறிகளாக இருக்கலாம் என நம்பப்படுகிறது.

அண்மைய சில நாட்களாக, கிரீஸின் வடகிழக்கு பகுதி உட்பட அந்நாட்டின் பல பகுதிகளில், காட்டுத் தீ அதிவேகமாக பரவி வருவதாக, உள்நாட்டு ஊடகங்கள் செய்தி வெளியிட்டுள்ளன.

துருக்கியேவிலிருந்து, எவ்ரோஸ் (Evros) எல்லையிலுள்ள நதி வழியாக, கிரீஸுக்குள் நுழையும் அந்நிய குடியேறிகள், தாடியா வனப் பகுதியில் பதுங்கி இருப்பது வழக்கமாகும்.

 Tags
18 mayat

dalam kebakaran hutan

ditemukan


உணவகமாக மாறிய வீடு; எழுப்பப்படும் சத்தத்தால் அண்டை வீட்டுக்காரர்கள் அதிருப்தி

குவந்தான் ஜூன் 9 – குடியிறுப்புப் பகுதியில் வீடு ஒன்று உணவகமாக மாற்றப்பட்டதால் அதிலிருந்து வரும் சத்தம் அண்டை வீட்டுக் காரர்களுக்கு பெரும் இம்சையாக மாறியுள்ளது.

வாடிக்கையாளர்கள் எழுப்பும் சத்தம், சமைக்கும் போது உண்டாகும் சத்தம், பிறர் வீட்டு முன்னிலையில் வாடிக்கையாளர்கள் வாகனத்தை நிறுத்திவிட்டு செல்வது என பல இன்னல்களை அண்டை வீட்டுக் காரர்கள் சந்தித்து வருவதாக புகார் எழுந்துள்ளது.

எங்களின் வீடுகளில் பள்ளிக்குச் செல்லும் பிள்ளைகள் இருக்கிறார்கள், உணவகம் செயல்படும் நேரம் தவிர்த்து, பின்னர் உணவகத்தை சுத்தம் செய்யும் சத்தம் என அனைத்தும் எங்களை விடியற்காலை 3 மணி வரை தூங்கவிடுவதில்லை என அண்டை வீட்டுக்காரர்கள் கூறியுள்ளனர்.

மேலும், குடியிறுப்புப் பகுதி தொழில் செய்யும் பகுதியாக மாற்றப்படுவது சரியான ஒரு முடிவாக இருக்காட்து என்றும் அவர்கள் கூறியுள்ளனர்.

இதனிடையே இது குறித்து கருத்துரைத்துள்ள குவாந்தான் நகராண்மைக் கழகம், சம்பந்தப்பட்ட உணவக உரிமையாளர் தனது வணிக தளத்தை வேறொரு இடத்திற்கு மாற்ற உறுதியளித்திருப்பதாகவும், ஆனால் அதற்கு ஜூன் மாதம் இறுதி வரையில் அவகாசம் கொடுக்கும்படியும் கேட்டுக் கொண்டிருப்பதாக தெரிவித்துள்ள்ளது. அதே சமயத்தில் இவ்விவகாரத்தை தமது தரப்பு கண்காணித்து வருவதாகவும் கூறியுள்ளது.

 Tags
from house-turned-eatery

in Kuantan

Sleepless nights for folk

upset with noise


மெக்டோனல்ட்ஸ் Drive-through  முகப்பில் எலி !

ஷா ஆலாம், பிப் 10 – ஷா ஆலாம், Kota Kemuning-கில் , மெக்டோனல்ட்ஸ் ( McDonald’s) drive-through முகப்பில் , எலி ஒன்று நடமாடிய காணொளி வைரலானதை அடுத்து, அந்த துரித உணவகம் இரு வாரங்களுக்கு மூடப்பட்டிருக்கிறது.

அந்த துரித உணவகத்தை சோதனையிட்ட கிள்ளான் மாவட்ட சுகாதார அலுவலக அதிகாரிகள், அந்த உணவகம் தூய்மையாக இல்லை என்பதைக் கண்டறிந்தனர். அந்த தூய்மையற்ற சூழல் பொது மக்களின் சுகாதாரத்துக்கு ஆபத்தையும் கொண்டு வரலாமென முடிவு செய்தனர்.

அதையடுத்து, பிப்ரவரி 8-ஆம் தேத் தொடங்கி பிப்ரவரி 21-ஆம் தேதி வரை அந்த மெக்டோனல்ட்ஸ் உணவகத்தை மூட அதிகாரிகள் உத்தரவிட்டனர்.

 Tags
after customer finds Rat

Fast Food Restaurant

In Kota Kemuning

ordered shut


விமல் ராஜ் கால்கள்  துண்டிக்கப்பட்ட விவகாரம்  நவம்பரில்  வழக்கு விசாரணை

கோலாலம்பூர், ஜூன் 1 – நான்கு ஆண்டுகளுக்கு முன் அரசாங்க மருத்துவமனையில் தமது பதின்ம வயது மகன் விமல் ராஜ் கால்கள் துண்டிக்கப்பட்டது தொடர்பில் மருத்துவ அலட்சியம் அல்லது கவனக்குறை தொடர்பில் அவனது தந்தை J. கிருஷ்ணசாமி தொடுத்துள்ள வழக்கு மீதான விசாரணை நவம்பர் மாதம் நடைபெறும். நீதிமன்றத்திற்கு வெளியே இந்த வழக்கை தீர்வு காண்பதற்கு அரசாங்கம் மறுத்துவிட்டதால் இந்த வழக்கு தொடர்பான விசாரணை நவம்பர் 6 ஆம் தேதி முதல் 8 ஆம் தேதிவரை மற்றும் நவம்பர் 13 ஆம் தேதி முதல் 16 ஆம் தேதிவரையில் நடைபெறுவதற்கு நீதித்துறை ஆணையர் Su Tian Joo நிர்ணயித்தார். தற்போது 19 வயதாகும்

விமல் ராஜ் முழங்கைக்கு கீழ் இடது கை இன்றியும் , வலது காலில் குதிக்கால் மற்றும் விரல்கள் கீழேயும், இடது காலில் விரல்களையும் இழந்துள்ளார். இந்த வழக்கில் சுகாதார அமைச்சு, அம்பாங் மருத்துவமனை, மூன்று மருத்துவர்கள் மற்றும் அரசாங்கம் ஆகியோரை பிரதிவாதிகளாக கிருஷ்ணசாமி குறிப்பிட்டுள்ளார்.

 Tags
in case of teen

No settlement

trial in November

with limbs amputated


போக்குவரத்து அமைச்சரின் அரசியல் செயலாளரானார் அருள் குமார்

சிரம்பான், 27 – போக்குவரத்து அமைச்சர் Anthony Loke க்கின் அரசியல் செயலாளராக நீலாய் சட்டமன்ற உறுப்பினர் J. அருள் குமார் ஜம்புநாதன் நியமிக்கப்பட்டுள்ளார். இந்த நியமனத்திற்கு பிரதமர் டத்தோஸ்ரீ அன்வார் இப்ராஹிம் இணக்கம் தெரிவித்திருப்பதாக சிரம்பான் நாடாளுமன்ற உறுப்பினருமான Anthony Loke தெரிவித்தார். நெகிரி செம்பிலான் ஆட்சிக்குழு உறுப்பினருமான அருள் குமார் இன்று முதல் தமது புதிய பதவியை ஏற்றுக்கொள்வார் . பதவி உறுதிமொழி சடங்கு இன்று நடைபெறும் என Anthony Loke அந்தோனி லோக் வெளியிட்ட அறிக்கையில் தெரிவித்திருக்கிறார்.

இரண்டாவது தவணையாக நீலாய் சட்டமன்ற உறுப்பினராக இருந்துவரும் அருள் குமார் தோட்ட மற்றும் முஸ்லிம் அல்லாதார் குழுவுக்கான ஆட்சிக் குழு உறுப்பினர் பதவியிலிருந்து நேற்று விலகினார். காலியான ஆட்சிக்குழு உறுப்பினர் பதவியை நிரப்புவது குறித்து நெகிரி செம்பிலான் மந்திரிபெசார் டத்தோஸ்ரீ அமினுடின் ஹருனுடன் விவாதிக்கப்படும் என Anthony Loke தெரிவித்தார்.


ஆழ்ந்த இறங்கல் :  சாதிக்க வயது ஒரு தடையல்ல என்பதை நிரூபித்து காட்டிய ராக்ஸ்டார் ரமணி அம்மாள் காலமானார்

சென்னை, ஏப் 6 – பிரபல நாட்டுப்புற பாடகி ரமணி அம்மாள், கடந்த செவ்வாய்க்கிழமை தனது 69-வது அகவையில் காலமானார். முதுமை நோய் காரணமாக, கடந்த ஓராண்டு காலமாக சென்னை மருத்துவமனையில் அனுமதிக்கப்பட்டிருந்த அவர், கடந்த செவ்வாய்கிழமை உயிரிழந்தார்.

1954-ஆம் ஆண்டு பிறந்த ரமணி அம்மாள், தமது வாழ்நாளின் பெரும் பகுதியை, இசைக்குழுக்களில் பாடுவதில் செலவிட்டார். 2008-ஆம் ஆண்டு காதவராயன், 2013-ஆம் ஆண்டு ஹரிதாஸ் ஆகிய திரைப்படங்களில் அவர் வாய்ப்பை பெற்றிருந்தாலும், மக்களிடையே அவர் பிரபலமடையவில்லை. இதனிடையே, 2017ஆம் ஆண்டு ஜீ தமிழில் ஒளிப்பரப்பான ச ரே கா மா சீனியர்ஸ் நிகழ்ச்சியில் பங்கேற்றதன் வாயிலாக, தனது 60வது வயதில் அவர் பட்டி தொட்டியெல்லாம் பிரபலமானார்.

ஜூங்கா, சண்ட கோழி 2, நெஞ்சமுண்டு நேர்மையுண்டு ஓடு ராஜா, காப்பான், பொம்மை நாயகி ஆகிய திரைப்படங்களிலும் பாடியுள்ள அவர், அமெரிக்க மற்றும் இலங்கையில் மேடை நிகழ்ச்சியிலும் பங்கு கொண்டுள்ளார்.

அவர் கனவை சாதிக்க வயது ஒரு தடையல்ல என்பதற்கு உதாரணமாக திகழ்ந்த ராக்ஸ் ஸ்டார் ரமணி அம்மாளின் மறைவுக்கு பிரபலங்கள் பலர் தங்களின் இறங்கலை தெரிவித்துள்ளனர்.

 Tags
is no barrier

passes away

Rockstar Ramani Ammal

that age

to achievement

who proved


கணவர் மற்றும் பிள்ளைகளை எழுப்ப Grab ‘ரைடர்’ சேவையை பயன்படுத்திய பெண் ; குவியும் பாராட்டு

கோலாலம்பூர், ஜூலை 13 – பசியாக இருக்கும் போது, பயணம் மேற்கொள்ள அல்லது பொருட்களை விநியோகிக்க பலர் கிராப் (Grab) சேவையை பயனடுத்துவதை நாம் பார்த்திருப்போம்.

ஆனால், முற்றிலும் மாறுபட்டு புதிய வழியில் கிராப் சேவையை பயன்படுத்திய சபா பெண் ஒருவர் வைரலாகியுள்ளார்.

வீட்டில் உறங்கி கொண்டிருந்த தனது கணவரையும், பிள்ளைகளையும், அழைப்பு மணியை ஒலிக்கச் செய்து எழுப்ப கிராப் “ரைடரின்” சேவையை அவர் நாடியதே அதற்கு காரணமாகும்.

வேலை காரணமாக வெளியே சென்றிருந்த சம்பந்தப்பட்ட பெண், எவ்வாறு கிராப் சேவையை பயன்படுத்தினார் என்பதை அவரது நண்பர் ஒருவர் ட்விட்டரில் பகிர்ந்துள்ளார்.

தேவாலய வழிப்பாட்டில் பிள்ளைகள் கலந்து கொள்ள வேண்டும் என்பதற்காக, அப்பெண் உறங்கிக் கொண்டிருந்த கணவருக்கு தொலைபேசி அழைப்பு விடுத்துள்ளார். எனினும், அந்த அழைப்புகள் அவரது துயிலைக் கலைக்கவில்லை.

அதனால், கிராப் சேவையை முன்பதிவுச் செய்த அப்பெண், ரைடருக்கு தனிப்பட்ட முறையில் குறுச்செய்தி அனுப்பி, வீட்டில் வரவேற்பு மணியை ஒலிக்கச் செய்து, உறக்கத்தில் இருப்பவர்களை எழுப்புங்கள் என கூறியுள்ளார்.

எனினும், அதனால் குழப்படைந்த அந்த ரைடர், “கொஞ்சம் பொறுங்கள். ஒருவரை தூக்கத்தில் இருந்து எழுப்பும் பணியை நான் ஏற்றுக் கொள்வது இதுவே முதல் முறை” என அந்த குறுச்செய்தியில் குறிப்பிட்டுள்ளார்.

அதற்கு, “இது விசித்திரமானது. எனக்கு தெரியும். மன்னிக்கவும்” என அப்பெண் பதிலளித்துள்ளார்.

அவர்களின் உரையாடல் அடங்கிய “ஸ்கிரீன்ஷாட்டும்” வைரலான ட்விட் பதிவில் இணைக்கப்பட்டுள்ளது.

ரைடரின் அழைப்பு மணியை கேட்டு, சம்பந்தப்பட்ட பெண்ணின் இளைய மகன் கதவை திறந்த வேளை ; “நீங்கள் உங்கள் தந்தையை இப்பொழுது எழுப்ப வேண்டும். இல்லையென்றால் உங்களால் குறிப்பிட்ட நேரத்தில் வகுப்புக்கு செல்ல முடியாது” என அப்பெண் கூறிய தகவலை அந்த ரைடர் மகனிடம் ஒப்புவித்துள்ளார்.

கிராப் சேவையை முற்றிலும் மாறுபட்ட வகையில் பயன்படுத்திய அப்பெண்ணின் சாதுர்ரியமான செயலுக்கும், பிள்ளைகள் மேல் அவர் கொண்டிருக்கும் அர்ப்பணிப்புக்கும், சமூக ஊடகங்களில் பாராட்டுகள் குவிகின்றன.

 Tags
Sabah woman hires Grab rider

to wake up her husband and children


சரவாக்கில் வெறிகொண்டு பாராங்கத்தியால் தாக்கப்பட்டதில் ஆடவருக்கு துண்டிக்கும் நிலையில் கைமணிக்கட்டும் விரலும்

சரவாக் அக் 6 – சரவாக்கில் நேற்று அதிகாலை வெறிகொண்ட நபர் ஒருவர் பாராங்கத்தியால் தாக்கியதில் தனது கை மாணிக்கட்டையும் கட்டை விரலையும் பறிகொடுக்கும் அபாயத்தை எதிர்நோக்கியுள்ளார் 56 வயது ஆடவர்.

தகவல் கிடைத்து சம்பவ இடத்திற்கு விரைந்த போது, வீட்டின் படிக்கட்டில் ரத்தம் சொட்ட சொட்ட வெட்டு காயங்களுடன் பாதிக்கப்பட்ட நபர் அமர்ந்திருந்ததாக போலிஸ் தெரிவித்துள்ளது.

பாதிக்கப்பட்ட ஆடவருக்கு வலது கை மணிக்கட்டு, இடது கை கட்டை விரல், தாடை, பின்தலை போன்ற இடங்களில் வெட்டு காயங்கள் பலமாக இருந்ததாகவும் சிபு மருத்துவமனையில் அனுமதிக்கப்பட்டு சிகிச்சை பெற்று வருகிறார்.

இந்த பாராங்கத்தி தாக்குதல் ஏன் நடத்தப்பட்டது என தெரியாத நிலையில், இத்தாக்குதலை நடத்திய நபர் கைது செய்யப்பட்டதோடு, பயன்படுத்திய பாராங்கத்தியும் கைப்பற்றப்பட்டது.


நோன்பு பெருநாள்  திறந்த இல்ல  உபசரிப்பு   பேரா சுல்தான் உட்பட 20,000 பேர்  பங்கேற்பு

ஈப்போ, ஏப் 24 – பேரா மாநில அளவிலான நோன்பு பெருநாள் திறந்த இல்ல உபசரிப்பு ஈப்போ இந்திரா முலியா அரங்கத்தில் நடைபெற்றது. அந்த நிகழ்ச்சியில் மேன்மை தங்கிய பேரா சுல்தான் Nazrin Muizuddin Shah, பேரா ராஜா பெர்மைசூரி Tuanku Zarh Salim பேரா ராஜா மூடா உட்பட அரச குடும்ப உறுப்பினர்கள் திரளாக கலந்துகொண்டனர். பேரா மந்திரிபுசார் டத்தோஸ்ரீ சரானி முகமட் , ஆட்சிக் குழு உறுப்பினர் சிவநேசன் , சட்டமன்ற உறுப்பினர்கள் உட்பட பல்வேறு இனங்கள் மற்றும் சமயங்களைச் சேர்ந்த 20,000த்திற்கும் மேற்பட்ட பொதுதுமக்களும் அந்த பொது உபசரிப்பில் கலந்துகொண்டனர்.

ஆயவேற்றுமையிலும் ஒற்றுமை காணும் மலேசியாவின் கலச்சாரத்திற்கு மேலும் வலுப்படுத்தும் வகையில் இந்த நிகழ்ச்சி அமைந்தது மகிழ்ச்சியை ஏற்படுத்தியதாக மந்திரிபுசார் சரானி முகமட் தெரிவித்தார். இந்த நிகழ்வில் சுல்தான் நஸ்ரின் கோலாகங்சார் சுல்தான் அப்துல் அஸிஸ் ஆதரவற்ற இல்லம் மற்றும் Jalan Ashby Ipoh PPR குடியிருப்பு பகுதியைச் சேர்ந்த சிறார்களுக்கு அன்பளிப்பையும் வழங்கினார்.

 Tags
by the Perak

Celebration Ceremony

is organized

state government

The Hari Raya


எல்லைகள் திறக்கப்பட்டதிலிருந்து இதுவரை சீன சுற்றுப் பயணிகளிடையே தொற்று பாதிப்பு கண்டறியப்படவில்லை

பெட்டாலிங் ஜெயா , ஜன 20 – சீன நாட்டின் எல்லைகள் திறக்கப்பட்டதிலிருந்து இதுவரை, நாள் ஒன்றுக்கு 500-ருக்கும் குறைவான கோவிட்-19 தொற்று சம்பவங்கள் மட்டுமே நாட்டில் பதிவாகி வருவதாக, சுகாதார அமைச்சர் டாக்டர் சாலிஹா முஸ்தப்பா தெரிவித்தார்.

குறிப்பாக, இம்மாதம் எட்டாம் தேதி சீன எல்லைகள் திறக்கப்பட்டதிலிருந்து 17-ஆம் தேதி வரையில், அந்நாட்டிலிருந்து 28 ஆயிரத்து 705 பேர் மலேசியாவிற்கு வருகை புரிந்துள்ளனர்.

அதில் ஒருவர் மட்டுமே காய்ச்சலால் பாதிக்கப்பட்டிருந்த போதிலும், மருத்துவ பரிசோதனையில் அவர் தொற்றுக்கு இலக்காகவில்லை என்பது உறுதிச் செய்யப்பட்டதாக சாலிஹா சொன்னார்.

உலக சுகாதார நிறுவனத்தின் தரவுகள் அடிப்படையில், சீனா உட்பட உலக நாடுகளின் தொற்று நிலவரங்களை சுகாதார அமைச்சு தொடர்ந்து அணுக்கமாக கண்காணித்து வருகிறது.

இதனிடையே, கடந்தாண்டு டிசம்பர் 17-ஆம் தேதி தொடங்கி, நாட்டில் தொற்றால் பாதிக்கப்பட்டவர்களின் எண்ணிக்கை தொடர்ந்து மூன்று இலக்கத்தில் பதிவாகி வருவதோடு, ஊக்கத் தடுப்பூசியை போட்டுக் கொண்டவர்களின் எண்ணிக்கையும் அதிகரித்துள்ளதை சாலிஹா சுட்டிக் காட்டினார்.

 Tags
among Chinese arrivals

No cases of Covid-19

since borders reopened


விமானத்திற்குள்  சென்று  சந்தேகத்திற்குரிய  வட்டி முதைலையை   போலீசார்  கைது செய்தனர்

ஜோகூர் பாரு, ஜூன் 24 – ஜோகூர் செனாய் விமான நிலையத்தில் விமானத்திற்குள் இருந்த சந்தேகத்திற்குரிய வட்டி முதலையை போலீசார் கைது செய்தனர். அந்த சநதேகப் பேர்வழியை கைது செய்யும் 12 வினாடிகளைக் கொண்ட காணொளி Tik Tik கில் வைரலானத் தொடர்ந்து விளக்கம் அளிக்கும் வகையில் போலீசார் வெளியிட்ட அறிக்கையில் இதனைத் தெரிவித்தனர். ஜோகூர் விமான நிலையத்திற்கு சென்ற போலீஸ் குழு

28 வயது சந்தேகப் பேர்வழியை கைது செய்தது. இதற்கு முன்னதாக தனிப்பட்ட இதர நான்கு நபர்கள் கைது செய்ததைத் தொடர்ந்து அந்த நபரை போலீசார் கைது செய்தனர்.

 Tags
at senai international Airport

in plane

man arrested

over money lending


128 ஆபாச புகைப்படங்களை வைத்திருந்த தொழிற்சாலை ஊழியர் ; குற்றச்சாட்டை மறுத்து விசாரணை கோரினான்

தனது கைப்பேசியில் 128 ஆபாச புகைப்படங்களை வைத்திருந்த தொழிற்சாலை ஊழியர் மீது இன்று கெடா, சுங்கை பட்டாணி மாஜிஸ்திரேட் நீதிமன்றத்தில் குற்றம்சாட்டப்பட்டது.

எனினும், தமக்கு எதிரான அந்த குற்றச்சாட்டை மறுத்து அவ்வாடவன் விசாரணை கோரினான்.

27 வயது சைபுல் அனுவார் அப்துல் ரானி எனும் அவ்வாடவன், ஏப்ரல் முதலாம் தேதி, மாலை மணி மூன்று வாக்கில், பண்டார் புத்ரி ஜெயாவிலுள்ள வீடொன்றில், தமது சம்சோங் கெலாக்சி A20 ரக கைப்பேசியில் அந்த ஆபாச புகைப்படங்களை வைத்திருந்ததாக நீதிமன்றத்தில் தெரிவிக்கப்பட்டது.

அதனால், குற்றவியல் சட்டம் அவனுக்கு எதிராக குற்றம்சாட்டப்பட்டுள்ள வேளை ; குற்றம் நிரூபிக்கப்பட்டால், அதிகபட்சம் மூன்றாண்டுகள் சிறைத் தண்டனை அல்லது அபராதம் அல்லது இரண்டுமே விதிக்கப்படலாம்.

500 ரிங்கிட் உத்தரவாதத் தொகையிலும், தனிநபர் உத்தரவாதத்தின் பேரிலும் அந்த ஆடவனை விடுவிக்க இன்று நீதிமன்றம் அனுமதி வழங்கியது. இவ்வழக்கு விசாரணை ஜூன் 13-ஆம் தேதி செவிமடுக்கப்படும்.

 Tags
128 pornographic images

Factory workers

guilty to possessing

pleaded not


திருத்தணி  அரசு பள்ளி  வகுப்பறை   பூட்டுகளில்  மனித கழிவை பூசி  மர்ம நபர்கள்  அட்டூழியம்

சென்னை , ஆக 20 – திருத்தணி அருகே மத்தூர் அரசு பள்ளி வகுப்பறைகளின் பூட்டுகளில் மனித கழிவு பூசப்பட்டிருந்ததை அப்பள்ளியில் பிளஸ் 1 மற்றும் பிளஸ் 2 இல் பயின்றுவரும் மாணவர்களும் மாணவிகளும் கண்டித்து வகுப்புகளை புறக்கணித்து பெற்றோருடன் போராட்டத்தில் ஈடுபட்டனர். திருவள்ளூர் மாவட்டம், இவர்களுக்கு ஆதரவாக பெற்றோரும் பள்ளி முன் அமர்ந்து போராட்டத்தில் ஈடுபட்டனர். இதனால் அங்கு பரபரப்பு ஏற்பட்டது.

மாணவ-மாணவியர்களின் எண்ணிக்கை ஏற்ப பள்ளியின் உட்கட்டமைப்பு வசதிகள் இல்லை. இதனை பயன்படுத்தி, மர்மநபர்கள் அடிக்கடி பள்ளி வளாகத்தில் மது அருந்துவது உள்ளிட்ட சமூகவிரோத செயல்களில் ஈடுபட்டு வருகின்றனர். இதுகுறித்து, அதிகாரிகளிடம் புகார் அளித்தும் உரிய தீர்வு காணப்படவில்லை. எனவே அரசு உடனடியாக பள்ளியின் உட்கட்டமைப்பு வசதிகள் மேம்படுத்தி பாதுகாப்பை உறுதி செய்ய வேண்டும்.

பள்ளி வகுப்பறைகளின் பூட்டுகளில் மனிதக் கழிவை பூசிய நபர்கள் மீது நடவடிக்கை எடுக்க வேண்டும் என பெற்றோர்கள் கோரிகையை முன்வைத்தனர். தகவலறிந்த மாவட்ட கல்வி அலுவலர் சுகானந்தம், திருத்தணி வட்டாட்சியர் மதன், வருவாய் ஆய்வாளர் கமல் மற்றும் திருத்தணி போலீஸார் பள்ளிக்கு வந்து பேச்சுவார்த்தை நடத்தினர். மர்ம நபர்கள் மீது உரிய நடவடிக்கை எடுக்கப்படும் என்று உறுதியளித்தை தொடர்ந்து போராட்டம் கைவிடப்பட்டது.

 Tags
by miscreants atrocity

classroom locks smeared

Thiruthani government school

with human excrement


நிலவில் சந்திராயன்-3 தரையிறங்கிய  இடத்திற்கு “சிவசக்தி” புள்ளி எனப் பெயர் சூட்டினார் மோடி

ஆக 27 – நிலவின் தென் துருவத்தில் சந்திராயன்-3ன் விக்ரம் ரோவர் தடம் பதித்த இடம் இனி “சிவசக்தி” புள்ளி என பெயரிடப்பட்டுள்ளதாகக் கூறியுள்ளார் இந்தியப் பிரதமர் நரேந்திர மோடி.

தமது கிரீக் நாட்டிற்கான பயணத்தை முடித்துக் கொண்டு நாடு திரும்பிய மோடி நேரடியாக இஸ்ரோ விஞ்ஞானிகளை சந்தித்து வாழ்த்தும் பாராட்டும் தெரிவித்த போது இந்த அறிவிப்பைச் செய்தார்.

யாரும் இது வரையில் தரையிறங்காத நிலவின் தென் துருவத்தில் இந்தியா முதன் முதலில் வெற்றிகரமாக தரையிறங்கியது

இந்த வெற்றியை இந்தியாவின் விண்வெளி திட்டத்தில் ஓர் அசாதரணமான மற்றும் சரித்திரப்பூர்வ நிகழ்வு என வர்ணித்தார் மோடி.

இந்நிலையில் 2019 சந்திராயன்-2ன் Lander நிலவில் மோதிய இடத்தை “திரிங்கா” புள்ளி என பெயரிடுவதாகவும் அவர் தெரிவித்தார்.

இவ்வருகையின் போது சந்திராயன்-3ன் திட்ட இயக்குனர் வீரமுத்துவேல் மாதிரி விக்ரம் லேண்டரை மோடிக்கு நினைவாக பரிசளித்தார்.

 Tags
Chandrayaan-3 landing point on moon

named Shivshakti point

PM Modi


கோட்டா விவகாரத்தில் மாணவியை  பகடிவதை  செய்ததாக  கூறப்படும்  குற்றச்சாட்டை  அன்வர் மறுத்தார்

கோலாலம்பூர், ஆக 7 – அண்மையில் Kepala Batas சில் பினாங்கு மெட்ரிகுலேசன் கல்லூரி மாணவர்களுடனான கலந்துரையாலின்போது கோட்டா விவகாரம் தொடர்பாக விளக்கம் அளித்தபோது ஒரு மாணவியை பகடிவதை செய்தாக கூறப்படும் குற்றச்சாட்டை பிரதமர் டத்தோஸ்ரீ அன்வார் இப்ராஹிம் மறுத்தார். சம்பந்தப்பட்ட அந்த மாணவி எழுப்பிய கேள்விக்கு விளக்கம் அளிக்கும் பொறுபுணர்வை தாம் கொண்டிருந்ததாக அவர் கூறினார். அந்த மாணவி அவ்வாறு கேள்வி எழுப்பியிருக்கக்கூடாது , அன்வார் முரட்டுத்தனமாக பதில் அளித்தார் என மற்றவர்கள் கூறுவது குறித்து எனக்கு பிரச்சனை இல்லை. என்னைப் பொறுத்தவரை ஒரு தந்தை விளக்கம் அளிப்பதுபோல் நான் பதில் அளித்தேன் என அன்வார் தெரிவித்தார். அவர் பிரச்னையை எதிர்நோக்கியிருந்ததால் விளக்கம் கேட்டார். அவருக்கு விளக்கம் அளிக்கும் பொறுப்புணர்வை கொண்டிருந்தேன் . ஆனால் அரசியலமைப்பு சட்டம் மற்றும் புரிந்துணர்வு கொள்கையை மாற்றக்கூடாது என வலியுறுத்தியதாக நேற்றிரவு தாமான் மேடானில் ஒற்றுமை சொற்பொழிவு நிகழ்வில் கலந்துகொண்டு பேசியபோது அன்வார் விளக்கம் அளித்தார்.

கோட்டா முறை குறித்து தமது அதிருப்தியை அந்த மாணவி இதற்கு முன்னதாக தெரிவித்திருந்தார். அந்த மாணவியின் கேள்விக்கு கண்டிப்பான குரலில் பதில் அளித்த அன்வார் , கோட்டா முறை இதர இன மாணவர்களுக்கான வாயப்பை மறுக்கவில்லை என்றும் உண்மையிலேயே அவர்களுக்கு தகுதி இருந்தால் மேல் முறையீடு செய்யலாம் என்பதோடு கல்வி அமைச்சின் கவனத்திற்கும் கொண்டுச் செல்ல முடியும் என தெரிவித்தார். எனினும் அந்த மாணவியின் கேள்விக்கு பதில் அளித்தபோது அன்வார் கடுமையாக நடந்துகொண்டார் என்ற விமர்சனங்கள் எழுந்தன.

 Tags
Anwar tepis dakwaan ‘buli’ pelajar

Isu kuota

Saya terang ‘seperti bapa’


40 கிலோ ஹரோய்ன்  விநியோகிப்பு   குமார் –  கோவிந்தசாமி   மீது   குற்றச்சாட்டு

கம்பார் , ஜன 19 – 40 கிலோ ஹரோய்ன் போதைப் பொருளை விநியோகித்ததாக சகோதரர்களான 46 வயதுடை எம்.குமார் மற்றும் 45 வயதுடைய கோவிந்தசாமி ஆகியோர் மீது கம்பார் மாஜிஸ்திரேட் நீதிமன்றத்தில் இன்று குற்றஞ்சாட்டப்பட்டது. கம்பாருக்கு அருகே Taman Bandar Darat ட்டிலுள்ள ஒரு வீட்டில் ஜனவரி 9ஆம்தி மாலை 5 மணி அளவில் அவர்கள் இக்குற்றத்தை புரிந்ததாக குற்றஞ்சாட்டப்பட்டது. அபாயகரமாக போதைப் பொருள் சட்டத்தின் கீழ் அவ்விருவர் மீதான குற்றச்சாட்டை டிபிபி எம். எஸ்தர் ஜெசிந்தா வாசித்தார்.

குமார் மற்றும் கோவிந்தசாமி ஆகியோரிடம் வாக்குமூலம் எதுவும் பதிவுசெய்யப்படவில்ல. ரசாயன அறிக்கை பெறுவதற்காக அவர்கள் மீதான குற்றச்சாட்டு மார்ச் 15ஆம் தேதி மீண்டும் மறு வாசிப்புக்கு வரும் என மாஜிஸ்திரேட் Hafiizh Abu Bakar தெரிவித்தார்.

 Tags
2 siblings

accused

trafficking Heron


கூட்டமாக கரையில் இறந்து கிடப்பதற்கு முன் கடலில் ஒன்றாக கூடிய திமிங்கலங்கள் – குழப்பத்தில் விஞ்ஞானிகள்

ஆஸ்திரேலியா ஜூலை 27 – மேற்கு ஆஸ்திரேலியாவின் கடற்கரையில் ‘பைலட்’ திமிங்கலங்கள் கூட்டம் கூட்டமாக இறந்து கிடந்த சோக சம்பவத்திற்தகு முன்னர், நடுக்கடலில் அந்த திமிங்கலங்கள் ஒன்றோடு ஒன்று நெருக்கமாக இருந்த நிகழ்வு, விஞ்ஞானிகளை குழப்பமடைய செய்துள்ளது.

அல்பானிக்கு கிழக்கே சுமார் 60 கிலோ மீட்டர் தொலைவில், திமிங்கலங்கள் இறுக்கமாக ஒன்றிணைந்த இந்த அரிய நிகழ்வை ட்ரோன் காட்சிகள் படம்பிடித்தன.

குறிப்பாக இதய வடிவத்தில் அவை கூடியிருந்த காட்சி சமூக வலைதளங்களில் வெளியாகி பலரையும் கவலையடையச் செய்தது.

இதற்கு மறுநாள் காலையில் செயின்ஸ் கடற்கரையில் 50க்கும் மேற்பட்ட கம்பீரமான திமிங்கலங்கள் உயிரற்ற நிலையில் கிடந்தன.

உயிருடன் இருக்கும் 49 திமிங்கலங்களை மீட்கும் முயற்சிகள் நடந்து வருகின்றன. கடலுக்கு அனுப்பினாலும், மீண்டும் திரும்பி வருவதாகவும், பல திமிங்கலங்கள் பலவீனமாக இருப்பதாகவும் மீட்புக்குழுவினர் தெரிவித்தனர்.

மேலும் திமிங்கலங்கள் கடலில் ஒன்றாக கூடுவது இயல்புதான் என்றாலும், சம்பவத்திற்கு ஒருநாள் முன்னர் இந்த பைலட் திமிங்கலங்கள் ஒன்றோடொன்று இணைந்திருந்தது ஏன்? என்பது குறித்தும் ஆராயப்பட்டு வருகிறது.

 Tags
before mass stranding

in Australia

Scientists baffled as pilot whales form heart shape


பேரா – பகாங் எல்லை ஆற்றில் ஆடவர் உடல் கண்டுபிடிப்பு

ஈப்போ, அக் 1 – பேரா – பகாங் எல்லைக்கு அருகேயுள்ள ஆற்றில் ஆடவர் ஒருவரின் உடல் நேற்று கண்டுப்பிடிக்கப்பட்டது. அந்த உடல் கண்டுப்பிடிக்கப்பட்ட பகுதி கரடு முரடாக இருப்பதால் அந்த உடலை உடனடியாக அங்கிருந்து மீட்பதில் சிரமம் ஏற்பட்டது.

ஹெலிகாப்டர் மூலமாக அந்த சடலம் அங்கிருந்து மீட்கப்பட்டு அடையாளம் காணும் நடவடிக்கைக்காக கேமரன் மலை சுல்தானா ஹாஜா கல்சோம் மருத்துவமனைக்கு கொண்டுச் செல்லப்படும் என கேமரன் மலை மாவட் போலீஸ் தலைவர் DSP அஸ்ரி ரம்லி தெரிவித்தார்.

இதனிடையே கேமரன் மலை, தானா ராத்தாவில் குனுங் ஜாசார் மலையேறியபோது செப்டம்பர் 22 ஆம்தேதி காணாமல்போன இந்திய மலையேறியை தேடும் நடவடிக்கை பேரா எல்லையில் விரிவுபடுத்தப்படும் என அஸ்ரி ரம்லி கூறினார்.

44 வயதுடைய நந்தன் சுரேஷ் நட்கர்னி காணாமல்போனதை தொடர்ந்து அவரை தேடும் மற்றும் மீட்பு நடவடிக்கை மேற்கொள்ளப்படுகிறது.

 Tags
Body of man. found in river

near Perak-Pahang border


கூட்டத்தில்  பேசிக்கொண்டிருந்த  ஜப்பான்  பிரதமர் மீது குண்டு  வீச முயற்சி!

தோக்கியோ, ஏப் 15 – ஜப்பானிய பிரதமர் Fumio Kishida கூட்டத்தில் பேசிக்கொண்டிருந்தபோது அங்கு திடீர் குண்டுவெடிப்பு தாக்குதல் நடத்தப்பட்டதில் ஜப்பானில் பரபரப்பான நிலை ஏற்பட்டுள்ளது.

இந்த கொலை முயற்சிலிருந்து அவர் அதிர்ஸ்டவசமாக அவர் உயிர் தப்பியிருக்கின்றார்.

Wakayama நகரில் இன்று காலையில் இச்சம்பவம் நடைபெற்றதைத் தொடர்ந்து பாதுகாப்பு அதிகாரிகள் Fumio Kishida -வை சூழ்ந்து கொண்டு அங்கிருந்து பாதுகாப்புடன் அவரை வெளியேற்றினர்.

பெரிய அளவில் வெடிப்புத் சத்தம் கேட்டதை தொடர்ந்து பிரதமரை நோக்கி புகைகுண்டு தாக்குதல் நடத்திய ஆடவனை ஜப்பானிய போலீசார் சுற்றி வளைத்துப் பிடித்ததாக NHK தொலைக்காட்சி நிலையத்தின் தகவல்கள் தெரிவிக்கின்றன. அவர் உரையாற்றிக்கொண்டிருந்த இடத்திற்கு அருகே குழாய் போன்ற ஒரு பொருள் விழுந்ததோடு அதிலிருந்து புகையும் வெளியேறியதாக கூறப்பட்டது.

அதிகாரிகள் அந்த ஆடவனை சுற்றி வளைத்துப் பிடிக்கும் காணொலி வைரலாகியுள்ளது.

அந்த கூட்டத்தில் கலந்துகொண்ட மக்கள் வெடிப்பு சத்தத்தை கேட்டவுடன் நால புறங்களிலும் சிதறி ஓடினர். இதனால் அங்கு பெரும் பரபரப்பான சூழல் ஏற்பட்டது.

 Tags
during speech

near japan's PM

Pipe like object thrown


சாலையில் அபாயகர சாகசம் ; PNV1414 மோட்டார் சைக்கிள் உரிமையாளர் முன் வந்து வாக்குமூலம் அளிக்க போலீஸ் காத்திருக்கிறது

சிலாங்கூர், குவாலா சிலாங்கூருக்கு அருகில், லாதார் (Latar) நெடுஞ்சாலையில், நேற்று அபாயகரமான முறையில் சாலை சாகச நடவடிக்கையில் ஈடுபட்டதாக நம்பப்படும், உயர் ஆற்றல் கொண்ட மோட்டார் சைக்கிளோட்டியை போலீஸ் அடையாளம் கண்டுள்ளது.

அச்சம்பவம் தொடர்பான காணொளியை நன்கு ஆராய்ந்த போது, அதில் PNV 1414 எனும் பதிவு எண் கொண்ட மோட்டார் சைக்கிள் ஒன்று சம்பந்தப்பட்டிருப்பது தெரிய வந்ததாக, குவாலா சிலாங்கூர் மாவட்ட போலீஸ் தலைவர் சுப்ரிடெண்டன் ரம்லி காசா தெரிவித்தார்.

அதனை தொடர்ந்து, MySikap செயலியிலுள்ள தரவுகள் அடிப்படையில் அதன் உரிமையாளர் அடையாளம் காணப்பட்டுள்ளார்.

அதனால், சம்பந்தப்பட்ட நபர், தாமாகவே விசாரணைக்கு உதவ முன்வருவார் என போலீஸ் காத்திருப்பதாக ரம்லி காசா சொன்னார்.

அதே சமயம், அதே போல சாலையில் அபாயகர சாகச நடவடிக்கையில் ஈடுபட்டதாக நம்பப்படும் மற்றொரு கும்பலையும் போலீசார் அடையாளம் கண்டு வருகின்றனர்.

Latar நெடுஞ்சாலையில் மேற்கொள்ளப்பட்ட அபாயகர சாகச நடவடிக்கை தொடர்பில், போலீசார் இரு காணொளிகளை பெற்றுள்ளதாக, நேற்று ஊடகங்கள் செய்தி வெளியிட்டிருந்தது குறிப்பிடத்தக்கது.

 Tags
are waiting

for the owner

Forward

of PNV1414

The Police

to come


கோலாலம்பூர், மார்ச் 19 – அரசாங்கத்தை கவிழ்க்க தலைநகரில் பேரளவில் ஆர்ப்பாட்டமா ? அந்த தகவல் உண்மையில்லை என போலீஸ் உறுதிப்படுத்தி இருக்கின்றது.

நாட்டில் பாதுகாப்பு கட்டுப்பாட்டில் இருப்பதாகவும், பொய்யான அந்த தகவலை மக்கள் பகிர வேண்டாமெனவும் Dang Wangi மாவட்ட போலீஸ் தலைவர் ACP Noor Dellhan Yahaya கேட்டுக் கொண்டார் .

அத்துடன், நாட்டில் பதற்றமான சூழலை ஏற்படுத்த கூடிய கூற்றுகளை வெளியிட வேண்டாமெனவும் , அனைத்து தரப்பினரையும் அவர் நினைவுறுத்தி இருக்கின்றார்.

நடப்பு அரசாங்கத்தை கவிழ்க்க , தலைநகரில் மலாய்க்காரர்கள் பங்கேற்கும் பேரளவிலான ஆர்ப்பாட்டம் ஒன்று நடைபெறவிருப்பதாக, நேற்று சமூக வலைத்தளங்களில் தகவல் ஒன்று அதிகம் பகிரப்பட்டிருந்தது .

 Tags
is not true

Mass gatherings

The government

to overthrow


1MDB-யுடன்  தொடர்புடைய 1 கோடி டாலர் சொத்தை  ரொஹானா திரும்ப கொடுத்து விட்டார்

கோலாலம்பூர், மார்ச் 24 – 1MDB மோசடியில் சிக்கிய முக்கிய நபர்களில் ஒருவரான Goldman Sachs-சின் முன்னாள் வங்கியாளரான Tim Leissner- ரின் முன்னாள் மலேசியக் காதலியான Rohana Rozhan, அந்த மோசடியுடன் தொடர்புடை சொத்துகளை திரும்ப ஒப்படைத்திருப்பதாக கூறப்பட்டுள்ளது.

Astro Malaysia Holding நிறுவனத்தின் தலைமை செயல்முறை அதிகாரியான Rohana Rozhan, 1 கோடி அமெரிக்க டாலர் சொத்துகளையும், ரொக்கத்தையும் MACC- மலேசிய ஊழல் தடுப்பு ஆணையத்திடம் ஒப்படைத்துவிட்டதாக, அந்த மோசடி வழக்குடன் நெருங்கிய தரப்பு குறிப்பிட்டுள்ளது.

10 ஆண்டு கால உறவை முறித்துக் கொண்டதால் ஏமாற்றம் அடைந்த Rohana , 1MDB – யில் தனது ஈடுபாட்டினை அம்பலப்படுத்தப் போவதாக மிரட்டியதாக , அமெரிக்க நீதிமன்றத்தில் Tim Leissner சாட்சியமளித்திருந்தார்.

அவரது வாயை அடைக்க, தாம் லண்டனில் 1 கோடி அமெரிக்க டாலர் தொகையில் வீடொன்றை வாங்கி கொடுத்ததாக அவர் கூறியிருந்தார்.

 Tags
Leissner's ex-flame

report

Rohana has returned

US$10m to MACC


அரிய மண் சுரங்கம்  மீதான  விசாரணை  சனுசிக்கு   எம்.ஏ.சி.சி  அழைப்பு

கோலாலம்பூர், ஜூலை 20 – ஊழல் மற்றும் சட்டவிரோத அரிய மண் சுரங்கம் தொடர்பான விசாரணைக்காக கெடா பராமரிப்பு அரசாங்கத்தின் மந்திரிபெசார் Sanusi Nor ரை எம்.ஏ.சி.சி அழைத்துள்ளது. இந்த விவகாரம் தொடர்பில் ஏற்கனவே 12 பேர் எம்.ஏ.சி.சி யிடம் சாட்சியம் அளித்துள்ளதாக அதன் தலைமை ஆணையர் Azam Baki கூறினார். சனுசியுடன் மேலும் சிலரும் விசாரணைக்கு உதவுவதற்காக அழைக்கப்பட்டுள்ளதாக அவர் கூறினார். கெடாவில் சட்டவிரோத அரிய மண் சுரங்கம் தொடரபாக சனுசி கையெழுத்திட்டதாக கூறப்படும் கடிதம் வைரலாகி வருவதாகவும் Azam Baki தெரிவித்தார். அந்த கடிதம் வைரலாகி வருவதால் அது குறித்து நாங்கள் அவரிடம் விளக்கம் கேட்க வேண்டியிருப்பதாக அவர் கூறினார். எனினும் சனுசியிடம் எப்போது வாக்குமூலம் பெறுவது என்பது விசாரணை அதிகாரியைப் பொறுத்ததாக அசாம் பாக்கி தெரிவித்தார். இந்த திட்டத்தில் முதலீடு செய்ததாக கூறப்படும் சீனாவைச் சேர்ந்த சில சாட்சிகளையும் எம்.ஏ.சி.சி தேடி வருகிறது.

 Tags
in rare earths minning probelem

MACC to summon sanusi


டைட்டன்   நீர் மூழ்கி கப்பல் பேரிடர்  விசாரணை  நடத்தப்படும்   அமெரிக்க  -கடலோர பாதுகாப்பு அதிகாரிகள்  தகவல்

வாஷிங்டன் , ஜூன் 26 -111 ஆண்டுக்கு முன் மூழ்கிய டைட்டானிக் கப்பலை பார்வையிடுவதற்காக ஐந்து சுற்றுப்பயணிகளை ஏற்றிச் சென்ற டைட்டன் நீர் மூழ்கி கப்பல் வெடித்து சிதறியது தொடர்பில் விசாரணை நடத்தப்படும் என அமெரிக்க கடலோர பாதுகாப்பு அதிகாரிகள் தெரிவித்தனர். டைட்டன் நீர்மூழ்கி கப்பல் வெடித்தது மற்றும் அதிலிருந்த ஐவரின் உயிரிழப்பு குறித்து விசாரணை நடத்தப்படும் என கனடா அறிவித்த ஒரு நாளுக்குப் பின் அமெரிக்க அதிகாரிகளும் விசாரணை நடத்தப்படுவது குறித்து இப்போது தகவல் வெளியிட்டனர். இதுபோன்ற சம்பவங்கள் எதிர்காலத்தில் மீண்டும் ஏற்படுவதை தடுப்பதற்கு விசாரணை மற்றும் தேவையான பரிந்துரைகள் தேவையென அமரிக்க கடலோர பாதுகாப்பு படைகளின் தலைவர் கேப்டன் Jason Neubauer தெரிவித்தார்.

 Tags
investigating cause of

Titanic Sub implosion

US Coast Guard


பாடாங் பெசார் பள்ளியில் வெடிப்புச் சம்பவம்; இருவர் கைது

பாடாங் பெசார், ஆக 17 – நேற்று காலை பெர்லிஸ் பாடாங் பெசாரில் உள்ள ஆரம்பப் பள்ளி ஒன்றில் ஏற்பட்ட வெடிப்புச் சம்பவம் தொடர்பில் போலிசார் இருவரை கைது செய்துள்ளனர்.

கைதானவனில் 42 வயதான ஆடவன் நேற்று மாலை 5.30 மணியளவில் கைது செய்யப்பட்ட வேளை, 30 வயதான ஆடவன் இன்று காலை 11 மணிக்கு கைதானான்.

அவர்கள் இருவரும் போதைப்பொருள் மற்றும் குற்றவியல் வழக்குகளில் சம்பந்தப்பட்டுள்ளதையும் போலிசார் கண்டுபிடித்துள்ளனர்.

இந்த வெடிப்பு சம்பவத்தை அவர்கள் இருவரும் நிகழ்த்தியதற்கான நோக்கத்தை போலிசார் ஆராய்ந்து வருகின்றனர்.

 Tags
over blast outside Padang Besar school

Two men arrested


ஜானா விபாவா திட்டம் ; MACC  அதிகாரி உட்பட நால்வர் கைது

கோலாலம்பூர், மார்ச் 13 – Jana Wibawa திட்டம் தொடர்பில் விசாரிப்பதிலிருந்து தப்பிக்க, 4 லட்சம் ரிங்கிட் வரை கையூட்டு கேட்டதாகவும் வாங்கியதாகவும் , MACC அதன் சொந்த அதிகாரி ஒருவரையும் பெண் உட்பட மேலும் மூவரையும் தடுத்து வைத்தது.

அதில், தடுத்து வைக்கப்பட்ட பெண் , MACC – மலேசிய ஊழல் தடுப்பு ஆணையத்தின் உத்தரவாதத்தில் விடுவிக்கப்பட்டார்.

இதனிடையே, இந்த ஊழல் சம்பவத்துக்கு முக்கிய காரணமாக இருந்த Datuk Roy எனும் நபரை MACC தேடி வருவதாக அவ்வாணையத் தலைவர் அசாம் பாக்கி தெரிவித்தார் .

 Tags
among 4 individuals

detained

Jana Wibawa

officer

one MACC


தூண் இடிந்து  விழுந்தது தாயும்  குழந்தையும் உயிரிழந்தனர்

பெங்களூரு, ஜன 10 – பெங்களூரில் கட்டமான பணியிடத்தில் மெட்ரோ ரயில் மேம்பால தூண் இடிந்து கீழே விழுந்ததில் ஒரு மோட்டார் சைக்கிளில் சென்ற கணவன், மனைவி மற்றும் அவர்களது இரண்டு இரட்டைக் குழந்தைகள் கடுமையாக காயம அடைந்தனர். மருத்துவமனையில் அனுமதிக்கப்பட்ட தாயும் இரண்டரை வயது ஆண் குழந்தையும் இறந்தனர். அந்த பெண்ணின் கணவரும் , மற்றொரு பெண் குழந்தையும் மருத்துவமனையில் அனுமதிக்கப்பட்டுள்ளனர். பெங்களூரின் நாகவாரா பகுதியில் இன்று காலையில் அந்த துயரச் சம்பவம் நிகழ்ந்ததாக போலீஸ் துணை கமிஷனர் பீமன்சங்கர் தெரிவித்தார். அந்த விபத்தில் Tejasvini என்ற பெண்ணும் அவரது மகன் Vihan-னும் இறந்ததாக அடையாளம் கூறப்பட்டது. பொது மக்களின் உதவியோடு அவர்கள் உடனடியாக மருத்துவமனையில் சேர்க்கப்பட்டபோதிலும் சிகிச்சை வழங்கப்பட்டபோது மரணம் அடைந்தனர். Tejasvini யின் கணவர் Lohith-த்தும் மகளும் மருத்துவமனையில் சிகிச்சை பெற்று வருகின்றனர்.

 Tags
comes

Crashing

down

killing

Metro

pillar

son

woman


தொழிலதிபர் “டத்தோ” கைது; RM38 மில்லியன் ரொக்கம், RM60 மில்லியன் மதிப்பிலான நகைகள், 17 ஆடம்பர கார்கள் பறிமுதல்

கோலாலம்பூர், ஜூலை 26 – நேற்று கைதான “டத்தோ” பட்டம் கொண்ட பிரபல தொழிலதிபர் ஒருவரின் வீட்டிலிருந்து 38 மில்லியன் ரிங்கிட் மதிப்பிலான ரொக்கம், 60 மில்லியன் ரிங்கிட் மதிப்பிலான நகைகள், 17 ஆடம்பர கார்கள் ஆகியவை பறிமுதல் செய்யப்பட்டுள்ளன.

பறிமுதல் செய்யப்பட்ட நகைகளின் எடை ஏறக்குறைய 200 கிலோகிராம் ஆகும்.

செவ்வாய்க்கிழமை அதிகாலையில் கோலாலம்பூர் மற்றும் சிலாங்கூர் பகுதிகளில் 34 இடங்களில் ஒரு சேர நடத்தப்பட்ட சோதனை நடவடிக்கையில், இவை அனைத்தும் பறிமுதல் செய்யப்பட்டதாக அறியப்படுகிறது.

இந்த சோதனை நடவடிக்கையில் மலேசிய ஊழல் தடுப்பு ஆணையத்தின் அதிகாரிகள் உட்பட பிற துறைகளைச் சேர்ந்த மொத்தம் 315 அதிகாரிகள் ஈடுபட்டிருந்தனர்.

சட்டவிரோத பண பரிமாற்றம் மற்றும் 2001 ஆம் ஆண்டின் அம்லா சட்டத்தின் கீழ் கைதான அந்த தொழிலதிபரிடம் விசாரணை மேற்கொள்ளப்பட்டதாக மலேசிய ஊழல் தடுப்பு ஆணையத்தின் தலைவர் Tan Sri Azam Baki கூறியிருக்கின்றார்.

இது தொடர்பான மேல் விசாரணை மேற்கொள்ளப்பட்டு வருவதாகவும் அவர் கூறியுள்ளார்.

 Tags
17 luxury cars seized

Businessman "Dato" arrested; RM38 million in cash

RM60 million worth of jewelry


பீர் மூலம் பொங்கல்  வைக்கும்  கலாச்சார சீர்கேடு

கோலாம்பூர், ஜன 17 – பீர் ஊற்றி பொங்கல் வைக்கும் கலாச்சார சீர்கேடு அரங்கேறியிருப்பது இந்திய சமூகத்தில் வேதனையை ஏற்படுத்தியிருக்கிறது. இது தொடர்பான காணொளி சமூக வலைத்தளங்களில் வைரலாக பரவி வருகிறது. நெடிய வரலாறு மற்றும் கலாச்சார தொன்மையைக் கொண்ட பொங்கல் வைக்கும் வைபவத்திற்கு மாசு கற்பிக்கும் வகையில் இது போன்ற வரம்பு மீறிய நடவடிக்கை கண்டனத்திற்குரிய ஒன்றாகும்

 Tags
affect the culture

beer

pongal